S. Koreja: Dan sunca uz ples i vatromet, bez vojne parade\nTanjug 16. aprila 2022. 07:09\nPJONGJANG – Severna Koreja je obeležila godišnjicu rođenja osnivača države Kim Il Sunga masovnim plesom, vatrometom i pozivima na čvršću lojalnost lideru Kim Džong Unu, ali očekivane vojne parade nije bilo, prenosi Gardijan.\nSevernokorejska državna televizija je prikazala snimak plesa hiljada mladih ljudi, muškaraca u belim košuljama i žena u živopisnoj tradicionalnoj odeći, na trgu u Pjongjangu, dok je vatromet osvetljavao noćno nebo, navodi britanski list.\nUčesnici manifestacije su izdizanjem žutog cveća formirali simbol vladajuće Radničke partije Koreje, a na snimcima državnih medija prikazan je Kim kako maše sa balkona koji gleda na ogroman trg u Pjongjangu, nazvan po njegovom dedi Kim Il Sungu, dok ogromne kolone ljudi koji nose crveno cveće i transparente sa političkim sloganima marširaju ispod.\nČlan politbiroa vladajuće Radničke partije Ri Il-Hvan, održao je govor u kojem je pozvao na lojalnost i poručio da će Severna Koreja „uvek biti pobednik“ pod Kimovim vođstvom, navodi Gardijan.\nNije poznato da li je Kim održao govor tokom jučerašnje proslave, a državni mediji nisu preneli nikakve komentare zvaničnika prema SAD ili Južnoj Koreji, prenosi britanski list.\nRođendan Kim Il Sunga je najvažniji nacionalni praznik u Severnoj Koreji, gde porodica Kim vlada sa snažnim kultom ličnosti od osnivanja Severne Koreje 1948. godine.\nKim Džong Un je treća generacija njegove porodice koja vlada Severnom Korejom, nakon što je njegov otac preminuo krajem 2011. godine.


I cvrčak odobren za ishranu u EU – ovo je treći insekt koji uskače u tanjir | Kosova.info\nDom|Najnovije|I cvrčak odobren za ishranu u EU – ovo je treći insekt koji uskače u tanjir\nI cvrčak odobren za ishranu u EU – ovo je treći insekt koji uskače u tanjir\nNa listu insekata bezbednih za ljudsku ishranu Evropska komisija je, pored skakavaca i larvi brašnara, nedavno dodala i – cvrčke. Kućni cvrčak (Acheta domesticus) će na tržištu zemalja EU biti dostupan u celosti – zamrznut, osušen ili u prahu, kao sastojak drugih prehrambenih proizvoda. Ovaj alternativni izvor proteina, koji bi, kako navodi Evropska komisija, mogao da olakša prelazak ka održivijem sistemu ishrane, još nije zakonski prihvaćen u Srbiji. Kada bi mogao da bude – još je nepoznanica, iako bi za upotrebu insekata u ljudskoj ishrani dozvola mogla da bude dobijena vrlo brzo, kaže za portal N1 docent dr Miloš Petrović sa novosadskog Poljoprivrednog fakulteta, koji se jestivim insektima bavi već sedam godina.\nU položaju za napad 40 odsto ruskih snaga\nPožar i dalje gori na italijanskom trajektu kod Krfa, traga se za 12 nestalih


Deflacija: Kad niske cijene postanu razlog visoke zabrinutosti – Perperzona\nDeflacija: Kad niske cijene postanu razlog visoke zabrinutosti\nPrva pomisao na smanjenje cijena kod potrošača ne stvara pomisao na beznađe. no kada je ova pojava neželjeni rezultat tržišnih kretanja, razloga za ushićenost što će se za nepromijenjen nivo primanja moći kupiti više vremenom postaje sve manje\nSnižavanje cijena proizvoda i usluga, odnosno deflacija, pojava je protiv koje se, nakon neduge pauze, veliki broj zemalja ponovo bori, zbog čega ni crnogorska ekonomija nije izuzeta. Dok bi se svjedoci hiperinflacije s početka 1990-ih godina, kada je nivo cijena povećavan tolikom dinamikom da ih je bilo apsurdno bilježiti, mogli zapitati zašto je blago pojeftinjenje ono što bi trebalo da ih zabrinjava, kreatori monetarne i finansijske politike u eurozoni u svakom pomjeranju cijena naniže vide pokazatelj da do oporavka zapravo dolazi veoma sporo.\nZa razumijevanje u kojoj mjeri pojava, koja se sve češće naglašava kao indikator nezadovoljavajuće situacije na evropskom tržištu, zaista to i otkriva, pa je neophodno pravilno razumjeti i razgraničiti pojmove smanjenja stope inflacije i deflacije. Potom je potrebno uspostaviti nomenklaturu deflacije, kako bi se omogućilo napuštanje čestih makroekonomskih zabluda, te potom napustiti lažnu dihotomiju o tome da je inflacija manje zlo, a da deflacija donosi veće poteškoće. Ovo će omogućiti otkrivanje ključne ekonomske osnove većine politika koje se sprovode kako bi se suzbila deflacija, kao i destruktivnu prirodu državnih intervencija u monteranoj oblasti.\nSadašnji koncept inflacije i deflacije i inflacije znatno se razlikuju od onoga što je bila njihova ranija percepcija. Promjena značenja, koja jedna od tipičnih odlika sadašnjice, takođe je izmijenila tradicionalnu konotaciju inflacije i deflacije. Ono što se u većini slučajeva sada naziva inflacijom i deflacijom više nijesu odnosi povećanja i smanjenja količine novca, već njenih zabrinjavajućih posljedica opšteg trenda povećanja ili smanjenja cijena robe široke potrošnje u odnosu na nivo zarada.\nU finansijskoj terminologiji više ne postoji izraz koji može da predstavi značenje inflacije, zbog toga se sve teže i boriti protiv pojave koju je nemoguće pravilno definisati. Klasična definicija inflacije važila je samo u prvoj polovini XIX vijeka kada je intenzivno zagovaran koncept jake valute.\nVremenom su preovladale ideje onih koji su zagovarali da, ako se dozvoli doštampavanje novca u iznosu koji premašuje zlatne rezerve, odnosno stvaranje nepokrivenog papirnog novca i da će, pokriveno kreditima, to dovesti do povećanja cijena i nivoa zarada, izazivajući deficit u platnom bilansu, koji bi kasnije bio pokriven prodajom zlatnih rezervi u inostranstvu.\nNakon što je ovakva situacija primorala banke da ograniče broj kredita, budući da je kurs valute i dalje bio vezan za zlato, ono što bi u početku djelovalo kao prosperitet kasnije bi otvaralo put recesiji. Ovaj ekonomski ciklus ponavljao bi se sve dok je inflacija postojala kao posljedica doštampavanja novca koji nije bio pokriven zlatnim rezervama.\nNešto kasnije, pojam inflacije podrazumijevao je povećanje obima nepokrivene valute štampane zbog onoga što je bilo procijenjeno kao potreba tržišta.\nBrojni kreator minoternih i finansijskih politika danas, međutim, imaju velikih poteškoća u razumijevanju činjenice da ključni problem evropskih zemalja odavno nije inflacija, već deflacija. Prije svega, nivo zarada stagnira, što je slučaj i sa štednjom u bankama, nivo tražnje gotovo ostaje nepromijenjen, dok se količine investiranih sredstava smanjuju.\nU eurozoni jednu od ključnih prepreka predstavlja paralisan izvoz iz perifernih zemalja, naročito onih na jugu, čiji proizvodi i usluge su vremenom postali sve manje konkurentni na globalnom tržištu.\nPrilikom pokušaja pronalaženja rješenja pomoću kojeg bi se izašlo iz trenutno bezizlazne faze ponuđen je i niz prilično populističkih rješenja, među kojima se isticao i predlog povećanja minimalne zarade, što bi, kako je ocijenjeno, dalje usmjerilo kretanja ka pozitivnim rezultatima. Ako se uzme u obzir šta se upravo u zemljama eurozone praktikovalo još od početka 1980-ih godina, uočljiva je pogubnost takvog pokušaja da se netržišnim mjerama utiče na ono što bi zapravo trebalo da bude cilj, a ne sredstvo.\n← Kineski tržišni potres izazvao pesimizam\nVrijeme blockchain tehnologije tek dolazi →


Komemoracija povodom 24 godine od zločina u Srebrenici – SveVesti.net\nKomemoracija povodom 24 godine od zločina u Srebrenici\nPošta stradalim Srbima u srednjem Podrinju u proteklom Odbrambeno-otadžbinskom ratu i u Drugom svetskom ratu biće odata na Petrovdan, 12. jula, a komemoracija nastradalim Bošnjacima je danas u Potočarima.\nIako su zločini u Srebrenici okarakterizirani kao genocid presudama Međunarodnog krivičnog suda za bivšu Jugoslaviju u Hagu i Međunarodnog suda pravde, u Bosni i Hercegovini ne postoji politička podrška za usvajanje zakona o zabrani negiranja genocida, holokausta i drugih ratnih zločina.\n“Zvanični Dan sećanja na žrtve genocida u Srebrenici u međunarodnoj organizaciji kao što je Savet Evrope bio bi značajan korak napred, kako bi se obezbedilo da sećanje na ono što se desilo neće izbledeti. Ovo je ključni korak na bolnom putu iskrenog pomirenja”, rekla je Mijatović za Aldžaziru Balkans.\n“Izveštaj potvrđuje da uopšte nije ispitana istorijska pozadina zločina počinjenih u srebreničkoj regiji u periodu od 10. do 19. jula 1995. godine. Nakon navođenja Ešdaunovih instrukcija Komisiji, u Izveštaju se navodi sledeće: ”Ovim je mandat Komisije usmeren isključivo na ispitivanje sudbine Bošnjaka u navedenom periodu'”, saopštila je tada Vlada Srpske.\nNajveći broj presuda za Srebrenicu izrekao je Sud BiH, osudivši ukupno 25 osoba, u Hagu je osuđeno 14 bivših pripadnika vojske i policije Republike Srpske, dok je pravosuđe Srbije osudilo pet osoba za zločine u Srebrenici, a u Hrvatskoj osuđena su dvojica bivših pripadnika Škorpiona.\nPrevious Dodik: Kada sam rekao da je BiH propala država bio sam loš\nNext Počela komemoracija u Srebrenici


Organizovana međunarodna naučna konferencija u Budvi - Centar za monitoring i istraživanje (CeMI)\nCentar za monitoring i istraživanje CeMI je održao drugu po redu međunarodnu naučnu konferenciju na temu prezidencijalizacije političkih partija u zemljama Zapadnog Balkana, od 17 do 18. februara 2017. godine u Budvi.\nKonferencija je organizovana u okviru međunarodnog naučno-istraživačkog projekta „Balkanska komparativna studija izbora: Prezidencijalizacija političkih partija – organičenje unutarpartijske demokratije“.\nNa konferenciji su predstavljeni nalazi istraživačkog rada na temu ovlašćenja predsjednika političkih partija u Crnoj Gori, Bosni i Hercegovini, Makedoniji, Albaniji i Hrvatskoj.\nDogađajem je moderirao profesor na Univerzitetu Sapienza u Italiji, dr Gianluca Passarelli, urednik jedine međunarodno objavljenje knjige na temu prezidencijalizacije, a ujedno i urednik knjige koja će biti objavljena u okviru ovog projekta na temu prezidencijalizacije političkih partija na Zapadnom Balkanu.\nDvodnevna konferencija je okupila regionalne eksperte u oblasti političkih, izbornih i partijskih sistema, koji su CeMI-jevi partneri na ovom projektu, a među izlagačima i diskusantima na panel diskusijama su bili i međunarodni stručnjaci Michael Marsh (Trinity College u Dablinu), Mark Franklin i Georg Lutz (Univerzitet u Lozani).\nCilj projekta „Monitoring reforme pravosuđa“ je da se poveća učešće civilnog društva i da podrška procesu reforme pravosuđa i...\nOdržan treći seminar za nosioce pravosudnih funkcija u Crnoj Gori\nApril 13, 2016 јануар 9, 2017\nU organizaciji Centra za monitoring i istraživanje CeMI, u periodu od 02. do 04. marta, u hotelu „Princess“ u...\nSeptember 19, 2014 октобар 4, 2016\n[:mn]Centar za istraživačko novinarstvo Crne Gore pripremio seriju tekstova o problemima u zdravstvenom sistemu Crne Gore[:en]Center for Investigative Journalism of Montenegro prepared series of articles about problems in healthcare system of Montenegro[:][:mn]Održan trening na temu komparativne kvalitativne analize u društvenim naukama[:en]Training on comparative qualitative analysis of social science [:]


24.08.2021 u 16:29\nKABUL - Portparol talibana Zabihula Mudžahid rekao je danas da SAD moraju da završe evakuaciju ljudi iz Avganistana do 31. avgusta, što je i rok koji je američki predsednik Džo Bajden postavio za povlačenje američkih trupa iz te zemlje. Mudžahid je istakao da talibani neće prihvatiti nikakvo produženje tog roka, prenosi AP. On je objasnio da se život u zemlji „vraća u normalu”, ali da „haos na aerodromu predstavlja problem”. Mudžahid je rekao i da ne zna ništa o bilo kakvom sastanku lidera talibana Abdula Ganija Baradara sa direktorom CIA Vilijamom Barnsom u ponedeljak u Kabulu, o čemu je izvestio Vašington post.\n22.08.2021 u 13:43\nZeman za to da NATO definiše neprijatelja, ali da to ne bude Rusija\nPRAG- Predsednik Češke Miloš Zeman zatražio je danas da se nakon fijaska misije i povlačenja iz Avganistana temeljno reformiše NATO, da prestane da bude, kako je rekao, samo servisna organizacija SAD i da zapadni vojni savez definiše svog neprijatelja, što ne može, po njegovom uverenju, biti Rusija. Za haos nakon odluke o povlačenja multinacionalne koalicije na čelu sa SAD iz misije u Avganistanu češki predsednik u video intervjuu češkom tabloidu „Blesk” optužio je danas prethodnog i sadašnjeg predsednika SAD, Donalda Trampa i Džoa Bajdena, koji su bili, kako je rekao, nedovoljno hrabri, ali i predstavnike ostalih članica NATO, koji su kukavički ćutali i samo klimali glavom na oba samita gde se razmatralo povlačenje. „Dva američka predsednika su naredila, nije bilo rasprave. Ukoliko\n22.08.2021 u 13:03\nNATO: Najmanje 20 nastradalih na aerodromu u Kabulu\nKABUL- Najmanje 20 osoba je smrtno stradalo na aerodromu u Kabulu i oko njega u poslednjih sedam dana od kako su talibani zauzeli avganistansku prestonicu, a mnogi stranci i Avganistanci nastoje da se evakuišu, izjavio je danas zvaničnik NATO-a koji je želeo da ostane anoniman. „Kriza ispred aerodroma u Kabulu je žalosna. Naš fokus je da što pre evakuišemo sve strance”, rekao je taj zvaničnik za Rojters. Dodao je da „naše snage zadržavaju strogu udaljenost od spoljne zone izvan aerodroma u Kabulu kako bismo izbegli bilo kakve borbe sa talibanima”. Veliki broj ljudi tiska se svakodnevno oko aerodroma u nastojanju da napuste Avganistan letovima kojima zapadne zemlje evakuišu svoje državljane i saradnike, prenosi Tanjug.\n22.08.2021 u 10:05\nTramp: Povlačenje SAD iz Kabula - najveće poniženje ikada\nVAŠINGTON- Bivši predsednik SAD Donald Tramp kritikovao je predsednika Džozefa Bajdena zbog načina na koji se američke snage povlače iz Avganistana, nazvavši celu akciju „najvećim poniženjem Amerike u međunarodnoj politici”. Tramp, koji razmatra mogućnost kandidovanja za predsednika 2024. godine, okrivio je Bajdena za pad Avganistana u ruke talibana, iako je, podseća Rojters, povlačenje američkih trupa je dogovoreno još u vreme njegove administracije. „Bajdenov neuspeli odlazak iz Avganistana veličanstveno prikazuje izrazitu nesposobnost lidera nacije, možda svih vremena”, rekao je Tramp svojim pristalicama na mitingu u subotu, u blizini grada Kalman u američkoj državi Alabama, prenosi prenosi Tanjug. Tramp je za situaciju okrivio Bajdena, rekavši da nije pratio plan koji je


Jedinstvena Srbija će podržati izveštaj o Kosovu i Metohiji koji je predsednik Aleksadar Vučić predstavio na posebnoj sednici parlamenta, kaže lider ove stranke Dragan Marović Palma, koji je poručio da je "sve što Vučić radi dobro za Srbiju".\n(UŽIVO) VUČIĆ U SKUPŠTINI O KOSOVU "Pitanje je dana kad će da NAPADNU SRBE. Više ne mogu da izdrže"\nVučić: Izgubićemo sve ako ne pristanemo na kompromis\nVučić: Gde je taj Obilić koji će da vrati Kosovo?\n- I prethodna vlast je vodila pregovore, ali vi se niste žalili kako ste umorni posle sastanaka u Briselu, nego ste iz Brisela išli pravo u Nemačku i Kinu i dovodili investitore - rekao je Marković.\nOn je podsetio da su mnogi kritikovali Vučića što je nedavno govorio pred Sinodom SPC, i naveo da je "patrijarh Irinej pohvalio Vučićev rad i poručio da nastavi tim putem".\n- Nisam ni sumnjao u to, ali je to potvrdila i SPC što nije bio slučaj za vreme bivše vlasti - kazao je Marković.\nKritikovao je poslanike dela opozicije koji nisu prisustvovali današnjoj sednici i iskoristili priliku da u prenosu uzivo kažu Vučicu sa čim se ne slažu.


Press-konferencija nakon 115. sjednice Vlade FBiH\nPovećanje svih penzija u Federaciji Bosne i Hercegovine za deset posto i izmjene važećeg Zakona o penzijsko-invalidskom osiguranja narušili bi stabilnost penzionog fonda, a prijedlozi nisu provodivi zbog nedostatka novca u budžetu, rečeno je nakon današnje sjednice Vlade FBiH, koja je razmatrala informaciju o finansijskom stanju u Federalnom zavodu PIO.\nZamjenik premijera i federalni ministar rada i socijalne politike Vesko Drljača je, na press-konferenciji održanoj nakon 115. sjednice Vlade FBiH u Sarajevu, rekao da su ovo prioriteti Vlade, ali da sada nema mogućnosti za realizaciju.\n- Prema podacima Federalnog zavoda PIO, nije moguće povećati ove penzije. Vlada je zaključila da će kroz novi zakon razmotriti mogućnosti rješenja kojim bi za deset posto bile povećane penzije ostvarene do 1998. godine, a penzije ostvarene od 1998. do 2007. godine, kao i ostale, u skladu s finansijskim mogućnostima FBiH - rekao je Drljača.\nU vezi sa izmjenama i dopunama Zakona o penzijsko-invalidskom osiguranju u FBiH, a koje bi omogućile da više od 30.000 osoba ostvari pravo na penzionisanje, rekao je da bi značajno uzdrmale stabilnost penzionog fonda i stabinost isplata.\nOve izmjene je usvojio Predstavnički dom Parlamenta FBiH, na prijedlog Kluba Socijaldemokratske partije. Drljača je najavio da će Vlada FBiH tražiti provjeru procedure kod predlaganja.\nDirektor Federalnog zavoda PIO Zijad Krnjić je kazao da povećanje penzija i uvođenje novih 25.000 i više penzionera u sistem nisu mogući. Osim što za to nema sredstava, rekao je da bi najniža penzija bila povećana za 30-ak KM, a najviša za znatno veću cifru.\nZa uvođenje penzionera iz 2015. i 2016. godine tvrdi da je potrebno oko 130 miliona KM godišnje.\nBroj penzionera u 2017. godini je 409.355, a da bi bila osigurana redovnost isplate penzija Federalni zavod PIO se zadužio kod komercijalnih banaka 74 miliona KM, te koristi pozajmicu od BH Pošte od 41 milion KM.\nMinistar Drljača je potvrdio da sredstva od klirinškog duga još uvijek nisu dospjela Federaciji i da joj pripada 58 posto od ukupnog iznosa od 125 miliona dolara.\n- Naša ideja je da dobar dio tih sredstava ide na stabilizaciju Federalnog zavoda za penzijsko i invalidsko osiguranje, a prestali dio na druge socijalne mjere i aktivnosti - kazao je Drljača.\nNa taj način, dodaje, dio novca bi bio usmjeren na zaštitu socijalnih kategorija, što je jedna od prioritetnih aktivnosti u narednom periodu.\nDirektor Federalne uprave za inspekcijske poslove Anis Ajdinović je na današnjoj press-konferenciji u Sarajevu rekao da su pripadnici ove uprave tokom pojačanog inspekcijskog nadzora od 20. marta do 23. jula u Federaciji zatekli 285 radnika „nacrno“, a do kraja godine vršit će nadzore kod onih subjekata koji su u kratkom periodu prijavljivali i odjavljivali zaposlene.\n- Formirani su muiltidisciplinarni timovi, što pokazuje da mehanizam koordinacije, kada je riječ o inspekcijskim organima, funkcioniše - rekao je Ajdinović.\n- Osim toga, aktivnosti su bile usmjerene na kontrolu Uredbe o poticanju zapošljavanja u FBiH, pri čemu je kontrolisano više od 210 subjekata. To je pokazalo da imamo odličnu disciplinu kod subjekata koji su primili sredstva Vlade Federacije za poticaj zapošljavanju. Samo smo kod dva subjekta u USK i HNK zatekli kršenje ove uredbe, jer je zatečeno više osoba od propisanog broja prema Uredbi. Za to im je izrečena propisana kazna u iznosu od 10.000 KM - istaknuo je Ajdinović.\nOvi rezultati inspekcijske kontrole predstavljeni su na današnjoj sjednici Vlade Federacije BiH.\nZakonodavni i pravni okvir inspekcija, kako je rečeno, poboljšat će Akcioni plan za borbu protiv sive ekonomije, čije se usvajanje uskoro očekuje.\nAjdinović je potvrdio da se u oblasti tržišne inspekcije prate dešavanja koja su vezana za Agrokor.\n- Vidjet ćemo kako ćemo u skladu sa svojim nadležnostima djelovati, te ćemo poduzeti aktivnosti onako kako situacija bude zahtijevala - dodao je Ajdinović.


Protest privatnih pogrebnika u Beogradu - Dnevni list Danas\nUdruženje privatnih pogrebnika Srbije danas oko 10 časova blokiralo je gradsku kapelu Kliničkog centra u Deligradskoj ulici.\n0Piše: DanasOnline 17. januara 2018. 14.20 Izmenjeno: 23. januara 2018. 17.24\nPlanirana je protestna vožnja do zgrade Vlade i Ministrstva, koji im nisu odgovorili na zahteve. Međutim, više od desetak policajaca im je blokiralo put i nije dozvoljavalo da krenu, javila je reporterka Danasa, i dodala da je takođe blokirana kolona pogrebnih vozila u Sarajevskoj ulici.\n– Sad smo u situaciji da policija neće da nas pusti na protestnu vožnju. Zabranjen je ulaz privatnim pogrebnicima na groblje Orlovača, gde ne dozvoljavaju da se pokojnik sahrani na groblju, rekao je za Danas predsednik Udruženja privatnih pogrebnika Srbije Dragan Zdjelar.\nDanas saznaje da su namere pogrebnika da se okupljaju svakodnevno dok se njihov problem ne reši, tako što će sa 500 i više vozila koje poseduju blokirati čitav Klinički centar, mada policija tvrdi da će biti sprečeni u tome.\nReporterka Danasa javlja da je pogrebnicima zabranjeno da krenu u potestnu vožnju jer prema navodima MUP-a nisu prijavili skup.\nPrema rečima Dragoljuba Rajić iz Biznis suport netvorka, koji pruža pravnu podršku i podršku u komunikaciji sa institucijana EU u Srbiji, zabrana protestne vožnje je protivustavno ograničavanje prava kretanja, jer je to vožnja a ne skup na jednom mestu. On je dodao da je blokiran deo kolone u Sarajevskoj od strane MUP-a i gradska kapela je takođe u blokadi.\n– Tamo je grupa pogrebnika koji su došli iz Vojvodine, Šumadije i južne, zapadne i istočne Srbije, rekao je Rajić.\nIz Udruženja napominju da je sahrana za novo grobno mesto 2011. iznosila 21.000 dinara, a da sada ta cena iznosi 65.000.\nIz Udruženja privatnih pogrebnika navode da im je upravo zabranjeno zakazivanje sahrana na svim ekspoziturama sem Novog grobja.\nGradonačelnik Beograda Siniša Mali, pozvao je privatne pogrebnike na sastanak u 14 časova. U slučaju da ne dođe do dogovora sa vlastima, iz Udruženja najavljuju radikalizaciju protesta.\nPodsećamo da su privatni pogrebnicu krajem decembra prošle godine najvili protest zbog, kako kažu, ucena kojima ih izlažu JKP Pogrebne usluge Beograd i direktor tog preduzeća Dragan Baltovski. Njega je, kažu, i Upravni sud još 2013. godine osudio da je bez ijednog sprovedenog tendera utrošio gotovo 3,5 miliona evra za nabavke robe i usluga, zbog čega je Državna revizorska institucija čitav slučaj predala Tužilaštvu i Sudu.\nUdruženje je još krajem prošle godine istaklo da JKP Pogrebne usluge, pored niza zloupotreba, diktira uslove za sahranjivanje na beogradskim grobljima tako što privatnim pogrebnicima koje građani odaberu, sahranu zakazuju za 5, 7, 10 i više dana, a kada ti isti građani pozovu JKP nude zakazivanje sahrana u narednih 48 sati pod uslovom da pogrebnu opremu nabave isključivo kod JKP Pogrebne usluge.\n„U Beogradu se zlatnim ašovima kopaju grobovi“\nPredsednik privatnih pogrebara Beograda Dragomir Kostić je povodom poziva gradonačelnika Siniše Malog na pregovore izjavio da je poziv na sastanak konačno razumevanje problema koje privatni pogrebari imaju sa JKP Pogrebne usluge Beograd. Te probleme, kako je izjavio, karakteriše monopol, ucenjivanje, i pljačka građana pre svega penzionera.\n– Od 2014. od kad je Dragan Baltovski direktor izmislio neko njegovo pravilo uz podršku grada i države, oni bukvalno ucenjuju porodice ožalošćenih i pljačkaju penzionere. Javno se govorilo da se uz Senior kartice ostvaruje 15 odsto popusta na kompletne usluge, a to nije tačno. Oni daju popust samo na pogrebnu opremu tačnije da bi se prodavala direktorova pogrebna oprema, a svi znamo kako se i preko koga nabavljaju sanduci i ostala oprema – ističe Kostić.\nOn je kroz ironiju uporedio i cene grobnih mesta u Beogradu i okolini rekavši da kopanje groba u Beogradu košta 21.000 dinara, a u Barajevu i okolnim mestima cena iznosi 6.000 do 8.000.\n– U Beogradu se zlatnim ašovima kopaju grobovi a u Barajevu, Obrenovcu i bilo gde u unutrašnjosti se kopa običnim. Šta je to u Beogradu toliko skuplje? – zapitao je Kostić.\nI Drnda je za štrajk\nProtestima se pridružilo najpoznatije i najveće pogrebno preduzeće u Požarevcu i u čitavom Braničevskom okrugu „Drnda“. Vlasnik „Drnde“, koje je postalo poznato širom Srbije i Evrope, pošto je na večni počinak u Požarevcu dovezlo bivšeg predsednika Srbije Slobodana Miloševića, Radiša Mihajlović kaže da on i preduzeće na čijem je čelu u potpunosti podržavaju kolege iz Beograda u svim zahtevima jer su 100 odsto u pravu.\n– Naravno da podržavamo zahteve naših beogradskih kolega, jer su im zahtevi opravdani. Ne može Javna pogrebna preduzeća da budu privilegovana na štetu nas. Mi ne tražimo ništa ekstra, već samo da radimo pod jednakm uslovima. Nadam se da će štrajk uspeti. Na protest nisam mogao da idem, ali je otišao moj sin i tamo se još nalazi. Biće tamo dok s ne ispune naši zahtevi -kategoričan je vlasnik „Drnde“. M. V.


UEFA polako shvata da nije moguće završiti sezonu! | Mondo.Me Prod\nUEFA polako shvata da nije moguce zavrsiti sezonu\nUEFA polako shvata da nije moguće završiti sezonu! 0 Podijeli Podijeli na facebook Podijeli na twitter Podijeli na viber Pošalji na mail\nAutor Milutin Vujičić 12.04.2020. / 08:06\nPoznati virusolog koji je savjetovao i Belgijancima da "sviraju kraj sezone" kaže da UEFA polako shvata da će i oni u svojim takmičenjima morati da povuku ove nepopularne mjere.\nUEFA se ne da i poručuje da će fudbalska sezona biti završena uprkos pandemiji!\nIz "krovne" evropske fudbalske organizacije su prvo procijenili da bi krajnji rok za sva takmičenja trebalo da bude 30. jun, što je pomjereno do daljeg (nezvanično 3. avgust), a izrazili su nezadovoljstvo što su u Belgiji požurili i proglasili šampiona bez njihove saglasnosti.\nBelgijanci ne vjeruju da će se fudbalska takmičenja nastaviti ove sezone, UEFA tvrdi suprotno, ali prema nekim saznanjima i oni su sve pesimističniji...\n"Imam utisak da UEFA polako uviđa da nije moguće više igrati fudbal ove sezone", rekao je virusolog Mark van Ranst koji je savjetovao Belgijance da proglase Klub Briž za šampiona - što je prvi slučaj zabilježen u Evropi.\n"Niko ne može da krivi belgijske klubove što su doneli takvu odluku. Iz tamošnje lige vjeruju da je potrebno tri ili četiri nedelje treninga prije nego što dođe do igranja zvaničnih mečeva".\n"To znači da nije realno da se sezona završi!", naglasio je Van Ranst.\nPoznati virusolog dodaje da su razgovarali sa deset stručnjaka prije nego što su odlučili da odustanu od nastavka šampionata, a poručuje da će "masovni događaji", poput fudbalskih utakmica i muzičkih festivala, biti poslednji koji će se vratiti u normalu posle pandemije korona virusa.\nVidjećemo da li će se sa tim na kraju pomiriti i Aleksandar Čeferin...


Пословни форум и политички интереси\nPoslovni forum i politički interesi\nTek završeni rusko-srpski poslovni forum u Moskvi predstavlja sam po sebi izuzetan događaj, imajući u vidu važnost trgovinsko-ekonomske uzajamne saradnje dve zemlje. Međutim, trenutna politička situacija u Evropi i svetu u celini, neminovno daje ovakvim događajima i značajnu političku težinu.Tim pre što je u radu foruma uzeo učešće i premijer Srbije Aleksandar Vučić – koji se nalazi kako u samoj Srbiji, tako i u inostranstvu, pod budnim okom kritičara koji ga kritikuju za izdaju nacionalnih interesa ili u krajnjoj meri za nedoslednost u odbrani istih. Pored toga, poseta šefa srpske vlade neizbežno se reflektuje na razvoj situacije u susednoj Crnoj Gori – i tu sadašnje srpske vlasti mogu videti po sebe veoma opasne analogije.\nAko pokušate da ocenite izjave koje je Vučić dao u Moskvi, tada pre svega pada u oči neuobičajen za tog političara proruski ton i naglasak na ekonomskim pitanjima. Naravno, teško je sporiti se sa premijerom da Rusija i Srbija imaju “dugu istoriju” prijateljskih odnosa i da ta istorija treba da posluži kao temelj za jačanje ekonomskih veza. Međutim, kao što je poznato, vrag se skriva u detaljima i upravo ti detalji nas teraju da se prema rečima i obećanjima Vučića odnosimo sa priličnom dozom skepse.\nDa počnemo, kao i obično, sa metodološke osnove. Aleksandar Vučić je istakao da je Moskva za Srbiju jedan od tri najvažnija spoljno-trgovinska partnera. To je zaista tako – no, samo ako govorimo o strukturi srpskog uvoza, gde Rusija zaista zauzima drugo mesto između Nemačke i Italije. U strukturi srpskog izvoza Rusija zauzima četvrto mesto, ostajući ne samo iza Nemačke i Italije nego i Bosne i Hercegovine – što samo po sebi treba da predstavlja dodatni stimulans za razvoj trgovinsko-ekonmskih bilateralnih odnosa sa Rusijom. Pritom, kao priznaju sami srpski stručnjaci, najveći trgovinski deficit Srbija ima sa tim zemljama – Rusijom i Kinom – koje je upravo bivši predsednik Boris Tadić nazvao ključnim partnerima Srbije (zajedno sa SAD i EU). “Srbija već sada ima svoje mesto na ruskom tržištu poljoprivrednih proizvoda, što samo po sebi nije loše. Nadam se da će naši partneri da steknu uporište zato što sankcije nisu večna stvar, no, onaj koji je zauzeo nečije mesto, po pravilu ga nerado ustupa i nama je zbog toga drago” – istakao je s tim u vezi na pregovorima sa Aleksandrom Vučićem premijer Rusije Dmitrij Medvedev. A to je poseban signal koji je direktno upućen srpskoj strani i lično šefu vlade.\nJoš jedna značajna Vučićeva teza sastoji se u tome da je “on nasledio” od prethodnog kabineta sve probleme u razvoju rusko-srpskih trgovinskih odnosa – pa tako i dug prema “Gazpromu” koji u ovom trenutku iznosi 303 miliona evra. Međutim, sadašnja vladajuća koalicija već dosta dugo se nalazi na vlasti da bi sve probleme u bilateralnim odnosima svalila isključivo na svoje prethodnike.Pogotovo ako znamo da su sam Vučić i njegovi istomišljenici na vlasti uspeli da sebe “obeleže” tako sumnjivim (da ne kažemo provokacijskim) akcijama kao što je iniciranje “istrage” međuvladinih rusko-srpskih sporazuma iz 2008. godine u energetskoj oblasti, kao i odbijanja da se subvencioniše domaća poljoprivredna proizvodnja koja je težila da ojača svoje prisustvo na ruskom tržištu u uslovima “rata sankcijama”. Takve akcije su u slaboj korelaciji sa proklamovanom težnjom srpskog kabineta da “obezbedi prisustvo velikog broja srpskih investitora na ruskom tržištu”.\nJasno je da današnja Srbija ima veoma ograničen prostor za manevrisanje uzimajući u obzir evroatlanske ambicije same vladajuće koalicije. Međutim, to ne skida odgovornost sa kabineta po pitanju maksimalnog iskorišćenja postojećih mogućnosti ili u krajnjoj meri, po pitanju toga da se ne stvaraju dodatne prepreke za razvoj odnosa sa Rusijom. Pogotovo što nigde neće uteći ključni problem za Beograd – obezbeđenje ruskih energenata. Nije slučajno da je upravo ta tema bila glavna u pregovorima Vučića sa ruskim kolegom Dmitrijem Medvedevim. Šef ruske vlade obećao je Vučiću da će Rusija razmotriti altenrativne puteve za snabdevanje Srbije gasom. I to je pitanje gde Srbija treba strogo da brani svoje nacionalno-državne interese, ne obazirući se ni na Vašington, ni na Brisel.\nI hteo bih još jednu stvar razmotriti u vezi sa tek završenim pregovorima Vučića u Moskvi. Sadašnji intezitet unutarpolitičkih trvenja u susednoj Crnoj Gori direktno je povezan sa otvoreno prozapadnim kursom kabineta Mila Đukanovića. Naravno, sukob pristalica i protivnika evrointegracija u Srbiji još nije dobio takav intezitet. No, da se to u stvarnosti ne bi desilo, vlasti zemlje moraju ne samo na rečima, nego i na delu da slede multi-vektor u spoljnoj politici – ne samo da deklarativno odbijaju da se pridruže antiruskim sankcijama nego i da realno daju doprinos radi pomoći svojim proizvođačima, a takođe i da nađu kompromisno rešenje u pitanjima energetike.Drugim rečima – delovati u skladu sa veoma pozitivnom istorijom rusko-srpskih odnosa o kojima je sam Vučić tako svečano govorio u Moskvi.


Debata u SB o Kosovu i Srbiji: Amerikanci apelovali, Rusi upozorili - 07.02.2018, Sputnik Srbija\nAmbasadori zemalja-članica SB UN osudili su danas u okviru debate o Kosovu ubistvo lidera GI SDP Olivera Ivanovića i založili se za početak rada Specijalnog... 07.02.2018, Sputnik Srbija\nAmbasadori zemalja-članica SB UN osudili su danas u okviru debate o Kosovu ubistvo lidera GI SDP Olivera Ivanovića i založili se za početak rada Specijalnog suda, a kao i obično, ambasadori zapadnih zemalja i Rusije izneli su različita gledišta i procene situacije na KiM.\nAmerička ambasadorka u UN Niki Hejli pozvala je lidere Kosova i Srbije da uzmu budućnost u svoje ruke i što pre se dogovore o sporazumu o normalizaciji odnosa.\n„Za Kosovo i Srbiju normalizacija je vin-vin predlog. Obe zemlje će profitirati“, rekla je Hejlijeva.\n7 Februar 2018, 17:13\n„Najsnažnije apelujemo na lidere Kosova i Srbije da iskoriste šansu, naredni meseci su ključni. Scena je postavljena, korist je jasna, sve što je potrebno je politička volja da se stvori trajni mir između Srbije i Kosova“, rekla je ambasadorka SAD.\nHejlijeva je rekla da je davno prošlo vreme za promenu mandata Unmika i apelovala na lidere članica da vode računa o trošenju sredstava UN.\nOna je rekla da SAD snažno podržavaju članstvo Kosova u Interpolu i Ujedinjenim nacijama.\n„Došlo je vreme da lideri Kosova i Srbije urade ono što Misija ne može, niti joj je bila namera da u saradnji izgrade budućnost uzajamne sigurnosti i prosperiteta“, rekla je Hejlijeva.\nOna je rekla da su SAD osudile ubistvo Olivera Ivanovića i ponudile pomoć kosovskim institucijama, ali da veruju da su one mogu same da pronađu odgovorne za ubistvo.\nPredstavnica Francuske ocenila je da je Kosovo posle deset godina od proglašenja nezavisnosti uspešna priča, ali da još posla treba da bude urađeno.\nFrancuska, kako kaže, osuđuje ubistvo Olivera Ivanovića i poziva da se rasvetle okolnosti pod kojima se to desilo.\nTakođe, zabrinuta je zbog incijative u vezi sa Specijalnim sudom i nada se da će ona biti odbačena.\n7 Februar 2018, 18:42\nPredstavnica Francuske podržava napore EU kao medijatora u dijalogu, kao i sam dijalog, a kao pozitivan korak je ocenila unutrašnji dijalog o Kosovu koji je pokrenuo u Srbiji predsednik Aleksandar Vučić.\n„Svaka strana mora da učini svoj deo posla, da se uzdrži od svih opasnih inicijativa, a trajno rešenje konflikta leži u EU okviru“, rekla je ona.\nRuski ambasador Vasilij Nebenzja ponovio je da je Rusija pre deset godina upozorila na posledice avanture jednostranog proglašenja nezavisnosti Kosova.\n„Pre svega, i dalje se saplićemo o suverenitet i teritorijalni integritet jedne zemlje članice što predstavlja kršenje međunarodnog prava“, rekao je ruski diplomata, navodeći da su Kosovu odbijeni zahtevi za članstvo u nekoliko međunarodnih institucija.\n„Nejasno je kad će početi da radi sud u Hagu, hoće li se pojaviti optužnice, jer rad suda zavisi od kaprica kosovske skupštine među kojima ima i pripadnika nekadašnje OVK“, rekao je Nebenzja.\nAko se budu nastavili pritisci na Srbiju po tom pitanju na njenom putu ka EU onda će biti dovedeni u pitanje nepristrasnost i objektivnost Brisela.\nUbistvo Olivera Ivanovića, pak, predstavlja pokazatelj katastrofalno niskog nivoa bezbednosti i nepostojanje efikasnog sistema reagovanja.\nNebrezja je takode upozorio na „klanovske odnose u kosovskim vlastima, opasnost koju predstavlja povratak radikalnih islamista sa Bliskog istoka, pozive za stvaranje Velike Albanije, te marginalizovanje umerenih političkih snaga u Prištini“.\n„Kina poštuje teritorijalni integritet Srbije i podržava njene napore za političko rešenje. Očekujemo da će obe strane dobrobit stanovništa staviti ispred svega“, zaključio je on.\nI predstavnici ostalih zemalja-članica takođe su osudili ubistvo Olivera Ivanovića i poručili da je ključno da krivci budu pronađeni, a pravda zadovoljena.


Administracija Samba servera, SMB/CIFS Network Protocol (Samba) | ITAcademy\nU kursu koji je pred vama biće predstavljen softverski paket Samba, koji je namenjen za Linux operativne sisteme, ali koji ima i ulogu da omogući saradnju i korišćenje resursa u mreži, između različitih operativnih sistema, kao što su na primer: Windows, Linux, Mac OS X... Osim toga, Samba omogućava i da bilo koji računar sa unixolikim operativnim sistemom, koristeći nepromenjene mrežne parametre, u mreži bude vidljiv kao bilo koji drugi računar sa Microsoft operativnim sistemom.\nVažno je istaći i da Samba spada u grupu besplatnih programa otvorenog koda (open-source), a osnovna uloga mu je da obezbedi fajl i print servise za SMB/CIFS klijente. Ovaj kompleksni softverski paket pokrenut je davne 1991. godine, u trenutku kada je razvoj operativnog sistema Linux bio na samom početku. Iako su Unix i Microsoft nastali nekoliko godina ranije, sve do pojave Sambe nije bilo posebne softverske podrške koja bi omogućila realnu komunikaciju između njih.\nBez obzira na to što važi za kompleksan softverski paket, koji ima mnogo komponenata, sve one zajedno imaju jednu istu funkciju, a to je da obezbede i serversku i klijentsku stranu CIFS protokola (Common Internet File System). Praktično, Samba omogućava komunikaciju unixolikih sistema sa mrežom koja je pod Microsoft operativnim sistemima, tako da ovi sistemi budu međusobno vidljivi korišćenjem pomenutih CIFS protokola.\nOvaj kurs obuhvata sva najvažnija podešavanja Samba servera, uz stalni akcenat na sintaksu konfiguracionih fajlova. Kurs počinje od osnova SMB protokola i Samba servera, preko procesa instalacije Sambe i osnovnih podešavanja, do segmenata naprednog korišćenja u okruženju Aktivnog direktorijuma.\nOpis i cilj SMB/CIFS Network Protocol (Samba) kursa\nTokom ovog SMB/CIFS Network Protocol (Samba) kursa, koji možete pohađati online kurs ili tradicionalno – u učionici, a koji je deo pripadajućih programa, usvojićete napredna znanja koja su vam potrebna za konfigurisanje deljenja mrežnih resursa, kao što su mrežni diskovi, mrežni direktorijumi i mrežni štampači.\nNa predavanjima će vam, između ostalog, biti predstavljene teorijske osnove i koncepti korišćenja Samba servera. U skladu sa tim, na adekvatan način ćete razumeti kako funkcioniše proces instalacije i konfigurisanje dodatnih alata koji koriste SMB servis. Pored toga, upoznaćete napredne tehnike instalacije domen kontrolera u Aktivnom direktorijumu i usvojiti potrebne veštine za povezivanje Linux i Windows operativnih sistema u istom mrežnom okruženju.\nKurs je osmišljen tako da ćete se sa Samba serverom upoznavati postepeno, a za efikasno praćenje nastave potrebno vam je samo osnovno poznavanje rada operativnih sistema na korisničkom nivou. Takođe, poželjno je da polaznik ima napredna znanja za rad u Linux okruženju (prvenstveno Shell), kao i dobro poznavanje funkcionisanja računarskih mreža.\nRadi što efikasnijeg sticanja novih znanja, celokupno gradivo kursa podeljeno je na četiri tematske celine, takozvane module, čiji cilj je da vas korak po korak vode od osnovnih do najkompleksnijih znanja.\nPočetak kursa obeležiće celina posvećena uvodu u SMB okruženje, a zatim sledi i deo koji će se baviti konfiguracijom Sambe. Kako se kurs bude bližio kraju, upoznaćete se i sa naprednim korišćenjem Sambe, kao i njegovim konfigurisanjem u ulozi domen kontrolera Aktivnog direktorijuma.\nNakon uspešno završenog kursa bićete u mogućnosti da samostalno instalirate i konfigurišete Samba server, bez obzira na to u koje će svrhe server biti korišćen (da li kao platforma za učenje i testiranje ili kao server u produkcionom okruženju). Uz to, savladaćete i proces kompajliranja Samba servera iz source koda, kao i proces podešavanja za optimalan rad. Osnovni cilj ovog kursa je da svi polaznici razumeju osnovne principe rada Samba servera i pratećih alata.\n1. Uvod u SMB okruženje\nUvod u softverski paket – Samba\nUpoznavanje polaznika sa tehnikama instaliranja, konfigurisanja i testiranja Sambe\nPodešavanje Microsoft Windows klijenata\n2. Konfigurisanje Sambe\nŠta je Samba konfiguracioni fajl i koja su njegova pravila\nKoji sve elementi čine osnovnu konfiguracija Samba servera\n3. Napredna upotreba Sambe\nKorišćenje log fajlova, sigurnosni modovi i Guest nalozi\nKako se uređuje sigurnost Samba okruženja i kontrola pristupa deljenim resursima\nKako se dele štampači i kako se koristi PDF štampač\n4. Samba u okruženju Aktivnog direktorijuma\nUpoznavanje polaznika sa Sambom kao domen kontrolerom\nKorisnički nalozi u domenu i pristup shareu na Microsoft Windows platformama (CIFS klijent)


Janša razgovarao sa Džaferovićem: Ne postoji "non-pejper" slovenačke vlade o prekrajanju granica - Srpskainfo\nČlan Predsjedništva BiH Šefik Džaferović razgovarao je danas telefonom sa premijerom Republike Slovenije Janezom Janšom koji mu je ponovio da ne postoji non-pejper koji govori o podjeli Bosne i Hercegovine.\nKako je saopšteno iz Predsjedništva BiH, telefonski razgovor je uslijedio na poziv premijera Janše, koji je rekao Džaferoviću da ne postoji non-pejper koji bi se mogao dovesti u vezu sa Vladom Slovenije, a koji bi uključivao prekrajanje granica ili povredu teritorijalnog integriteta Bosne i Hercegovine.\n– Janša je istakao da Slovenija podržava suverenitet i teritorijalni integritet Bosne i Hercegovine, kao i njen evroatlantski put, poštujući u potpunosti Dejtonski mirovni sporazum – ističe se u saopštenju.\nDodaje se da je Džaferović u razgovoru istakao da u startu treba onemogućiti svaku priču o etničkim i teritorijalnim podjelama Bosne i Hercegovine, i da je jedini put za BiH njena dalja unutrašnja reintegracija i evroatlantska integracija.\nPolitika Janez Janšanon-pejperSlovenija\nSLOVENAČKI PREMIJER O SISTEMU IMUNIZACIJE Plan da do ljeta bude vakcinisano 70 odsto stanovnika\nIstraživanje pokazalo: Za vakcinaciju oko 60 odsto Slovenaca, 47 odsto za KOVID PASOŠE\nPREMINULA 31 OSOBA U Sloveniji 537 novozaraženih koronom\nZa ulaz potreban negativan test: Slaba posjeta skijalištima zbog vremena i komplikovane procedure testiranja\nKORONA VIRUS U SLOVENIJI Potvrđeno 1.506 novih slučajeva zaraze, preminulo 20 osoba


Apelacioni sud u Beogradu juče je pravosnažnom presudom oslobodio sedmoricu optuženih da su posle protesta “Kosovo je Srbija”.\nAmerički ambasador Kajl Skot izrazio je danas žaljenje što još niko nije odgovorao što je pre 10 godina zapaljena zgrada ambasada SAD u Beogradu kada je jedan čovek poginuo.\n“Više od decenije nakon što je zapaljena zgrada ambasade SAD, jednog života koji je izgubljen u tom požaru i skoro milion dolara štete, još niko nije odgovarao niti je kažnjen. Tužno”, naveo je Skot na Tviteru.\nApelacioni sud u Beogradu juče je pravosnažnom presudom oslobodio sedmoricu optuženih da su posle protesta “Kosovo je Srbija” zbog proglašenja nezavisnosti Kosova 2008. u Beogradu gađali zgradu američke ambasade kamenicama, bakljama i drugim predmetima i izazvali požar.\nSud je naveo da su preinačene uslovne kazne zatvora, odnosno prvostepena presuda Višeg suda u Beogradu za četvoricu opštuženih – Dejana Vučkovića, Dragana Marinkova, Marka Novitovića i Milana Tomasa, a prvostepena oslobađajuća presuda potvrđena je Đorđu Tominu, Nikoli Kosanoviću i Filipu Backoviću.\nU obrazloženju se navodi da tužilaštvo nije dokazalo tvrdnje iz optužnice i da su zbog toga svi okrivljeni oslobođeni optužbe za “teško delo protiv opšte sigurnosti”.\nTužilaštvo je teretilo optužene da su ispred ambasade SAD u Ulici kneza Miloša, u centru Beograda, izazvali opasnost za život ljudi i imovinu, pošto su posle mitinga organizovano došli i gađali zgradu kamenicama, bakljama i drugim predmetima, i izazvali požar.\nApelacioni sud je dodao da tužilaštvo nije ponudilo dokaze, već je svakom okrivljenom ponaosob stavljeno na teret da su bacali kamenice, pa se ne može prihvatiti stav da “bacanje kamenica na zgradu ambasade može da izazove požar”.


I Jeremić sa Dačićem i Kinezima - 17.06.2016, Sputnik Srbija\nI Jeremić sa Dačićem i Kinezima\nMinistar spoljnih poslova Ivica Dačić sastao se s Vang Jiom, ministrom inostranih poslova Narodne Republike Kine. Sastanku je prisustvovao i kandidat Srbije za... 17.06.2016, Sputnik Srbija\npolitika, vesti, beograd, ivica dačić, vuk jeremić\n© Tanjug / Ognjen StevanovićPrvi potpredsednik Vlade i ministar spoljnih poslova Ivica Dačić i Vang Ji, ministar inostranih poslova Narodne Republike Kine.\nMinistar spoljnih poslova Ivica Dačić sastao se s Vang Jiom, ministrom inostranih poslova Narodne Republike Kine. Sastanku je prisustvovao i kandidat Srbije za generalnog sekretara UN Vuk Jeremić.\nDačić je naglasio da Srbija izražava iskrenu dobrodošlicu dragim gostima iz prijateljske Kine i da smatra da će odnosi višedecenijskog prijateljstva, uvažavanja i saradnje nakon ove posete postati još čvršći, bogatiji i sadržajniji.\n„Posetu predsednika Si Đinpinga tretiramo kao istorijsku, jer se realizuje nakon više od tri decenije od poslednje posete kineskog predsednika Beogradu i jer će odnosi strateškog partnerstva naših dveju zemalja prerasti u kvalitativno novi nivo — sveobuhvatno strateško partnerstvo“, istakao je ministar Dačić, saopšteno je iz Ministarstva spoljnih poslova.\nOva poseta će biti trajno upamćena i po velikom broju, više od 20, bilateralnih sporazuma iz mnogih oblasti — od privrede i finansija, preko infrastrukture, do zaštite okoline, kulture, prosvete, medija i drugih oblasti.\nObostrano je konstatovano da odnose Srbije i Kine krasi tradicionalno prijateljstvo, duboko međusobno razumevanje i poverenje i uzajamna podrška u najvažnijim pitanjima od nacionalnog interesa. Naši bilateralni odnosi se kontinuirano razvijaju i unapređuju, naglasili su tokom ovog susreta ministri Dačić i Vang.\nSastanku je prisustvovao i kandidat Republike Srbije za generalnog sekretara UN Vuk Jeremić, navodi se u saopštenju Ministarstva spoljnih poslova.


Duel ovih timova verovatno ne bi privukao toliku pažnju širom sveta, da se nije dogodio presedan, kakav se ne pamti od početka pandemije korona virusa.\nNaime, Boki je dozvoljeno da na ovom meču u sastavu ima igrače, čiji su rezultati testova i dalje pozitivni na Covid 19.\nFudbalski savez Argentine dopustio je Boki igranje s inficiranim igračima, a potvrdu za ulazak u zemlju dalo je Ministarstvo zdravlja Paragvaja, pa će tako Argentinci bez problema preći granicu i odigrati utakmicu.\nOva odluka objavljena je uz obrazloženje da je nekoliko fudbalera prošlo izolaciju i da nemaju simptome, ali i dalje su pozitivni, te da je po preporukama Svetske zdravstvene organizacije osoba koja prođe dvonedeljni karantin slobodna da putuje.\nIgrači i čelnici Libertada žestoko su protestvovali protiv te odluke koja se po njima ne slaže sa pravilima postupanja tokom pandemije, ali utakmica će se na kraju ipak odigrati.\nUŽIVO, OMONIJA - CRVENA ZVEZDA\nPodsetimo, Boka je početkom meseca prijavila da je 18 igrača pozitivno testirano, ali njihov identitet nije obelodanjen, kao ni to, koliko njih sada ima pozitivan test.


Back KULTURA OBELEŽAVANJA Vladimir Dulović: Nešto novo i nešto staro o Slaviji\nutorak, 25 februar 2014 01:23\nTuristički vodič Vladimir Dulović, istoričar, čija je uža specijalnost istorija Balkana i jugoistočne Evrope, a hobi istorija Beograda, šetnju Beogradom nazvanu „Tragovima Prvog svetskog rata“ započeo je, ne slučajno, ispred Slavije.\nVladimir Dulović je tom prilikom rekao:\n„Godine 1914. Slavija je bila jedna vododelnica, koja je Beograd delila na dva dela - bogat trgovački i sirotinjski.\nPrvog dana Velikog rata, 29. juna 1914. godine, počele su prve borbe na obalama Save i prvo austrougarsko bombardovanje Beograda sa njihovih oklopnih malih brodova „Monitora“, koji nisu mogli daleko da dobace, do Savamale, Dorćola, Terazija, ali su izazvali paniku kod stanovništva. Već tog prvog dana stanovništvo je počelo da beži iz Beograda. Ali, i kada su Austrijanci dovukli veće topove nisu mogli da obuhvate celi Beograd, koji je tada imao 90-100.000 stanovnika. Slavija je bila ona zamišljena linija od koje je počinjao deo Beograda koji je bio prilično „zaštićen“. Do Slavije se podrazumevalo da je to relativni centar grada, gde su živeli bogatiji ljudi i gde su se nalazile trgovine, dok su na drugu stranu, Savinac, Čubura, bila mesta gde su živeli siromašni ljudi, sa čađavim mehanama. Taj Beograd važio je za jedan drugi, siromašan deo grada, podignut na brzinu, sa nikakvim kućama. Sa početkom bombardovanja, odjednom je taj bogati Beograd morao da beži i da se preko Slavije sklanja u siromašnije četvrti: sve institucije su sklonjene iz centra grada, a uskoro i dobar deo Beograđana se polako i sigurno premešta po drugim gradovima Srbije. Najveći broj je otišao u Niš gde se nalazila i srpska vlada.\nSačuvan je zapis o tome kako su Nišlije dočekale Beograđane - tako što su podigli cene svemu, a tako je bilo i po drugim gradovima. Sve je odjednom bilo tri, četiri, pet puta skuplje nego ranije, tako da se Begrađani svih tih ratnih godina nisu posebno lepo družili sa Nišlijama.\nU prvim danim rata na Slaviji su bile kafane „Rudničanin“ i „Tri seljaka“ (srušene pred Drugi svetski rat), a Fransis H. Makenzi je na Slaviji sagradio kuću sa Salom mira. Godine 1910. ova Sala je pretvorena u Socijalistički narodni dom, stecište predratnog radničkog pokreta, a od 1934. godine u njoj je otvoren je čuveni bioskop ''Vračar'', potom nazvan ''Slavija'', koji je odolevao sve do samog kraja prošlog veka. Na Slaviji je bilo niz prizemnih kuća i jednospratnica, od kojih su do danas ostale samo kuća porodice Vučo iz 1893. godine i arhitekte Dimitrije Leka, današnji „MacDonald“.\nU prvim danima rata na Slaviji je onaj ko je imao para mogao da unajmi kola-fijaker po mnogo većoj ceni nego inače, da se preveze do prve stanice sa koje su vozovi saobraćali, a to je bio Resnik, jer je stanica na Savi bila previše opasna i vozovi nisu hteli da idu. Beograd je jedina evropska prestonica u Prvom svetskom ratu koja se nalazila na liniji fronta i zbog toga je kasnije odlikovana sa nekoliko odlikovanja, koja su našla svoje mesto i na grbu grada.\nGodine 1947. Trg Slavija menja ime u Trg Dimitrija Tucovića (1881-1914), a njegovo bronzano poprsje, rad Stevana Bodnarova, postavljano je u njegovo središte. Dimitrije Tucović je bio jedan od vođa socijaldemokratskog pokreta u Srbiji, glavni urednik časopisa "Borba" i narodni poslanik, te velika opozicija politici i zakonima koje je vlada vodila u tim godinama, kako na unutrašnjem tako i na spoljašnjem planu. Čuvena je njegova knjiga „Srbija i Albanija“ gde vrlo oštro kritikuje srpsku politiku zauzimanja velikog dela Albanije koji je Srbija trebala da dobije za ono što nije dobila u Makedoniji. Iako su srpski socijalisti bili jedini koji u Parlamentu nisu glasali za odobravanje kredita državi da se povede rat, kada je stigao poziv za vojnu obavezu, Dimitrije Tucović se odazvao tom pozivu i poginuo je junački u Kolubarskoj bici na Vrapčem brdu, blizu Lajkovca. Njegovi posmrtni ostaci donešeni su na Trg Slavija posle Drugog svetskog rata, gde je postavljena njegova bista, kao neka vrsta osvećenja ovog mesta u doba komunizma.\nPočetkom 2000-te godine trgu je vraćeno staro ime, Slavija.“\nZahvaljujući projektu TA Magelan „Tragovima Prvog svetskog rata“ i turističkom vodiču i istoričaru, Vladimiru Duloviću, jasno je da se na ovom i sličnim mestima na kojima na očigled nema ništa od ostataka iz Prvog svetskog rata, može da ispriča po neka priča.


Anđelina i Bred u svađi zbog Dženifer? Prolog\nDženifer Eniston je razlog prve predbračne svađe između holivudske lepotice Anđeline Džoli i njenog sada već verenika, Breda Pita. Razlog ove nesuglasice je Bredova odluka da na svadbu, koju će on i Anđa napraviti ovog leta i to najverovatnije u Grčkoj, pozove svoju bivšu devojku Dženifer Eniston. Pomenimo i to da je lepa Anđa tražila od Breda da pozove na venčanje i svoje bivše muževe Bilija Boba Torntona i Džonija Lija Milera, kao i bivšu devojku Dženi Šimicu. "Bred misli kako je to znak nepoštovanja prema njemu i napravio je svojevrstan kontranapad u kojem je tražio da na venčanje dođe i njegova bivša supruga Dženifer Eniston". Tu je bio kraj rasprave između njega i Anđeline Džoli", navodi izvor blizak paru.\nDejvid Linč i Mel Bruks će primiti AFI doktorate\nFilm 'Avengers: Age of Ultron' zadržao prvo mesto na box officeu


SML :: Coachella 2014: Muzika, zvezde i lude kombinacije\nCoachella 2014: Muzika, zvezde i lude kombinacije\nNi oluja nije usporila zabavu\nCoachella 2014 će ostati upamćena po nastupima Pharrell Williams i Lorde, koji su muzički potpuno različiti, ali su uspeli da drugi dan ovog popularnog festivala dovedu do usijanja.\nSa modne strane, koa je prepoznatljiv deo Coachelle, najluđe kombinacije su pripale Jared Letou, Ireland Baldwin i Riti Ori. Boho i hipi kraljice su očekivano bile Sienna Miller, sestre Delevingne, ali i sestre Hilton, a obavezan modni detalj je kruna od cveća i neobične naočare za sunce sa što više boja i ukrasa.\nZvezde nisu samo uživale u muzici, već i u mnogobrjnim žurkama, koje su organizovale kompanije Lacoste, H&M, Ugg, Superdry i drugi. Žurke pored bazena, rezervisane samo za odabrane, su bile više nego neohodne, posebno u trenucima kada je pustinjsko sunce bilo u punom sjaju.\nIako je prvi dan protekao u znaku velike oluje, posetioci su našli zabavne i kreativne načine da se sakriju od vrelog peska, a ukoliko pratite društvene mreže, sigurno ste videli ništa nije moglo da pokvari raspoloženje. Sezona festivala je počela, a na vama je da odaberete koji ćete posetiti.\nU galieriji su neke od zvezdi koje su se pojavile na ovom festivalu, a koje nas podsećaju da je zabava rezervisana i za tinejdžere i za one malo starije.


Predsednik Evropskog saveta Donald Tusk\nPredsednik Evropskog saveta Donald Tusk izjavio je da će 27 preostalih članica Evropske unije održati specijalni samit 29. aprila kako bi napravile plan za pregovore o izlasku Velike Britanije iz evropskog bloka.\nTuskova najava samita stigla je dan pošto je Velika Britanija saopštila da će pokrenuti proceduru za svoj izlazak iz Unije 29. marta. Na zajedničkoj konferenciji za novinare sa japanskim premijerom Šinzom Abeom, Tusk je takođe izrazio nadu da će na skupu 29. aprila biti donate odluke koje će odlazak Britanije učiniti što bezbolnijim.\n"Lično, voleo bih da Ujedinjeno Kraljevstvo nije odlučilo da napusti Evropsku uniju, ali većina britanskih glasača je odlučila drugačije. Stoga moramo učiniti sve da ovaj process razvoda bude što bezbolniji za EU. Naš glavni prioritet u pregovorima mora da bude da što stvorimo što jasnije i što sigurniju sliku za sve građane, kompanije i države članice, na koje će ‘bregzit’ uticati negativno,baš kao i za naše važne partnere širom sveta, kao što je Japan", rekao je Tusk.\nKada Velika Britanija započne proces izlaska iz Evropske unije sledeće nedelje, dve strane će imati rok do marta 2019. da se dogovore o uslovima razdruživanja i postignu novi trgovinski sporazum.\nBritanija se priprema za izlazak iz EU\nŠkotska najavila referendum o nezavisnosti\nBritanski Vrhovni sud: Parlament mora da odobri istupanje iz EU\nTereza Mej novi premijer Britanije


Rimsko nasleđe Srbije potencijal za srpske banje - Održan 9. CEI regionalni forum velnes i spa industrije\nsubota, 20 oktobar 2018 01:00\nNataša Ranitović, predsednica ZVST klastera (Foto: Tanjug/Rade Prelić)\nPored Vrnjačke Banje, koja je ove godine postala 9. Evropska rimska banja, Srbija može ali i treba da iskoristi i kreira autentičnu banjsku ponudu zasnovanu na kulturnom istorijskom nasleđu, i to sa fokusom na spa kulturu, jedan je od zaključaka 9. CEI Regionalnog foruma Wellness & Spa industrije, koji je održan u hotelu Solaris Resort u Vrnjačkoj Banji u organizaciji Klastera zdravstvenog, wellness i spa turizma Srbije.\nU radu foruma učestvovali su predstavnici velnes i spa sektora iz Srbije i 10 CEI zemalja a forum su otvorili Nataša Ranitović, predsednica ZVST klastera i Boban Đurović predsednik opštine Vrnjačka Banja.\nPored Vrnjačke Banje, značajne ostatke kulturno istorijske znamenitosti, ali i veliki potencijal za razvoj, imaju i Niška, Vranjska, kao i Sokobanja, istaknuto je na Forumu.\n- Današnji gosti žele više sadržaja kada posećuju određenu destinaciju, a posebno banje. Prošla su vremena kada su gosti dolazili isljučivo zbog lekovite vode i lekovitog blata. Motivi dolazaka, su danas drugačiji, interesovanja su od kulturnog turizma do rekreacionog turizma, manfestacionog, kongresnog turizma i naravno, velnes i spa turizma – rekao je Miroslav Knežević, državni sekretar u Ministarstvu trgovine.\nOn je dodao i da srpske banje beleže sve veći broj poseta, a da samo u prvih osam meseci ove godine je ostvareno 16% više dolazaka, kao i 16% više, ostvarenih noćenja u srpskim banjama, te i da je resorno ministarstvo uvidelo značaj ulaganja i razvoja ove grane turizma.\n- Razvoj velnes i spa turizma,prepoznat je i od strane države, te je resorno ministarstvo razvoj zdravstvenog turizma uvrstilo kao jedan od 11 ključnih turističkih proizvoda u strategiju razvoja turizma do 2025. godine, a prethodne 3 godine, inače, investirano je preko 430 miliona dinara za razvoj turističke infrastrukture u banjama – istakao je Knežević.\nTakođe, obrazovanje, edukacija u turizmu kao i ulaganje u osoblje, ključni su, kako bi se odgovorilo na sve ono što savremeni gost stavlja kao zadatak, zaključeno je na Forumu.\nInače, prema podacima Svetske turističke organizacije, zdravstveni turizam već deceniju beleži rast. Tako se, pet posto svih međunarodnih turističkih putovanja odnosi na medicinski turizam i to u stomatologiji, ortopediji i estetici.\nKako je rečeno, ova grana turizma je i najbrže rastuća u svetu, čemu svedoče podaci dazdravstveni turizam beleži rast od 15 do 20% svake godine i da teži da postane jedan og glavnih motiva putovanja u budućnosti. Kada je reč o prihodima, u Evropi se od ove grane turizma ostvari na godišnjem nivou, od 45 do 72 mlrd USD.\nRealizaciju Foruma podržali su Ministarstvo trgovine, turizma i telekomunikacija Srbije, TIKA (Turska agencija za saradnju I koordinaciju) i CEI (Centralno evropska inicijativa), članica ESPA (Evropska Spa Asocijacija).


Duško Pantović proglašen za najmenadžera godine\nMediji o namaNovosti\nDuško Pantović vlasnik i direktor kompanije DINECO iz Trebinja, vlasnik Hotela NAR, kao i osnivač nove kurirske službe X-Express proglašen je 15. decembra 2016. na 35. Ceremoniji proglašenja najboljih od najboljih poslovnih ljudi i kompanija iz BiH u banjalučkom Banskom dvoru za Najmenadžera za 2016. godinu u kategoriji Super šampioni biznisa.\nOvo je najviše priznanje u izboru Nezavisne agencije Evropskog udruženja menadžera i časopisa Euromenadžer za izvanredne menadžerske rezultate, vrhunski kvalitet proizvoda i usluga izuzetno i uspješno poslovanje, rast i ukupne rezultate kompanije, a posebno za osnivanje kompanije u oblasti kurirskih usluga.\nI ove godine su proglašeni najbolji iz nauke, medija, sporta i kulture, kao i najveći humanitarac među menadžerima. Žiri je odabrao i najbolje brandove u našoj državi, te najbolje kompanije i pojedince iz oblasti malog, srednjeg i velikog biznisa. Kao i obično, proglašen je i Menadžer decenije, te su dodijeljene nagrade za Životno djelo.\nOva nagrada prepoznaje i podstiče doprinos kompaniji na organizaciji kvaliteta, poboljšanju zadovoljstva klijenata kao i poboljšanju odnosa sa zaposlenim, dobavljačima, investitorima i svih onih koju su povezani sa kompanijom, ističe Duško Pantović, generalni direktor grupacije Dineco.\nOvo nije prvo priznanje za kompaniju DINECO i Duška Pantovića, naime ova firma je dobitnik “Zlatne krune” za kvalitet koju dodjeljuje agencija Business Initiative Directions iz Madrida.\nDineco dobitnik međunarodne nagrade za kvalitet\nNova tehnologija u proizvodnji namještaja


OKRENULI LEĐA SRPSKOJ - Nikolić i Vučić PROTIV referenduma o Danu RS | Trebinje Live\nOKRENULI LEĐA SRPSKOJ - Nikolić i Vučić PROTIV referenduma o Danu RS\nPredsjednik i premijer Srbije Tomislav Nikolić i Aleksandar Vučić nisu danas pružili podršku referendumu u RS, ali ni na koji način nisu željeli da utiču na promjenu političkih stavova legitimo izabranih političara u Republici Srpskoj.\nSrbija će bez obzira na određene razlike u viđenjima situacije u regionu, uvijek podržati sprski narod, građane RS i njene insitucije, navodi se u zajedničkom saopštenju Nikolića i Vučića nakon sastanka sa članom Predsjedništva BiH Mladenom Ivanićem, koji je i prvi stigao na sastanak, zatim predsjednikom RS Miloradom Dodikom, predsjednicom Vlade RS Željkom Cvijanović i predsjednikom Srpske demokratske stranke Mladenom Bosićem.\nVučić i Nikolić su sa zvaničnicima RS razamatrali situaciju nastalu pošto je Upravni odbor Savjeta za primjenu mira u BiH pozvao vlasti RS da odustanu od referenduma o Danu RS. U zajedničkom saopštenju Nikolića i Vučića navodi se da je osnovna tema razgovora sa najznačajnijim predstavnicima političkog života RS bila očuvanje stabilnosti i mir u regionu i istakli da je politika Srbije poštovanje teritorijalnog integriteta BiH, kao i integriteta Republike Srpske.\nPredsjednik i premijer su osudili organizovane napade koji iz pojedinih zemalja regiona stižu protiv Republike Srbije i srpskog naroda, kao i licemjerno ćutanje i pravljenje lažnih simetrija i ravnoteža od strane značajnog dijela međunarodne zajednice.


Vlada RS: Nema razloga za smjenu direktora Centra za distrofičare – mojKontakt portal – Radio Televizija Kontakt\nVlada RS: Nema razloga za smjenu direktora Centra za distrofičare\n“Na prvoj narednoj redovnoj sjednici Vlada Republike Srpske će, u svojstvu Skupštine akcionara, razmatrati Izvještaj o poslovanju Centra za 2013. i Plan rada za 2014. godinu i zauzeti stav u vezi s tim”, ističu iz Ministarstva povodom protesta dijela radnika i invalida iz ovog centra, koji traže smjenu direktora.\nIz Ministarstva pojašnjavaju da je odluka o povećanju cijene smještaja u Centru, bivšem Zavodu distrofičara Banjaluka, donesena još u julu 2013. godine, kada je Nadzorni odbor zaključio da su cijene smještaja izuzetno niske, najniže u okruženju u sličnim institucijama, ali da i pored toga više od pola korisnika usluga centra stanarinu ne plaća.\nS obzirom da cijene, i pored prošlogodišnje odluke, nisu do sada povećane, Nadzorni odbor je naložio direktoru da ispoštuje odluku o povećanju, kažu u Ministarstvu, ali je ministar rada i boračko-invalidske zaštite Petar Đokić tražio od menadžmenta da se odluka ne primjenjuje sve dok o poslovanju Centra Vlada ne zauzme stav na sjednici u četvrtak, 17. aprila.\n“Treba napomenuti da u grupi nezadovoljnih stanara najveći broj čine oni koji ne plaćaju, niti su do sada plaćali smještaj. Dugovanja za stanovanje 16 stanara u Centru, zaključno sa 1. aprilom ove godine, iznose više od 70.000 KM”, ističu u Ministarstvu.\nIz Ministarstva napominju da u potpunosti prate rad Centra za profesionalnu rehabilitaciju i zapošljavanje invalida u Banjaluci, te da je, prema informacijama sa kojima raspolažu, prvi put prošle godine zabilježeno pozitivno poslovanje ove institucije.\n“Napominjemo da je Vlada Republike Srpske od osnivanja Centra 2011. godine uložila značajne napore da se riješe zaostali problemi bivšeg Zavoda distrofičara, čiju imovinu je kupila u stečajnom postupku sa osnovnom namjerom da osnuje preduzeće za profesionalnu rehabilitaciju i zapošljavanje invalida”, posjećaju u Ministarstvu.\nU prethodnim godinama, podsjećaju iz Ministarstva, Vlada je pokazala veliko razumijevanje za invalidna lica koja su smještana u Centru, a koji nisu radnici Centra, niti lica upućena na profesionalnu rehabilitaciju.\nDio radnika i invalida Centra za profesionalnu rehabilitaciju i zapošljavanje invalida – bivšeg Zavoda distrofičara Banjaluka, od jutros ponovo protestuju i traže da direktor Dragić Gojković hitno bude smijeljen.\nOni su uputili otvoreno pismo predsjedniku Republike Srpske Miloradu Dodiku i premijeru Željki Cvijanović sa zahtjevom da aktuelni direktor hitno bude smijenjen zbog mobinga i povećanja cijene stanovanja za 50 odsto.\nStvari koje ne trebate raditi ako hoćete da budete srećni


Strasti u OŠ ,,Dobrila Stambolić'' se ne stišavaju! Zbog novog incidenta intervenisala i policija? - Svrljiske novine\nStrasti u OŠ ,,Dobrila Stambolić“ se ne stišavaju! Zbog novog incidenta intervenisala i policija?\nPočetkom nedelje u OŠ ,,Dobrila Stambolić“ došlo je do manjeg incidenta između zaposlenih, kako nezvanično saznaje naš portal.\nPo za sada nepotvrđenim informacijama saznajemo da je došlo do verbalnog sukoba jednog od nastavnika i sekretarke škole, a povod je bio, takođe po nepotvrđenim informacijama saznajemo, ponovni izbor za direktora ove obrazovne ustanove i sazivanje sednice Školskog odbora.\nNaš, dobro obavešteni izvor kaže da je i policija intevenisala, te je od aktera ovog događaja uzela izjave.\nNakon zvanično dobijenih informacija povodom ovog događaja, detaljno ćemo objaviti šta se tamo zapravo desilo.\nDirektor, OŠ Dobrila Stambolić, verbalni sukob\nPrevPrethodnaAukcijska prodaja dečijih radova za pomoć Filipu Mikiću\nSledećaProzivka igrača svih generacija FK ,,Veteran“ – ŠF ,,Aca Menta“Next\nJavno kazite says:\n26/02/2021 at 17:36\nNema te informacije ko je ucestvuvao ko je napadac da li je bio priveden da li su deca obavestena ko je toliko nasilan da mora policija da intervenise. Zasto ne napisete nesto o tome ili je zasticenod rezoskih novina ali vavizgleda i stite i opozicioni mediji ili im sada ne daje informacije B….. i S …..\n27/02/2021 at 22:54\nNepismena budalo prvo nauci da pises pa onda komentarisi. Ovde se zna ko je napao i taj ima veliki nos i ceo grad o tome prica, kao sto prica da je jedan policajac doduse u penziji dobio po nos od dobro poznatog napadaca sportiste koji podrzava neku grupu gradjana zasto o tome ne pisu, to ih treba priupitati.\nU skoli nije bilo fizickog napada ali je na ulici bilo i o tome niko ne sme da zucne, valjda ce nego da skupi bele bubrege i da gugkne o tome.


Ambasador zemlja članica EU (COREPER) formalno su potvrdili odluku da Srbija sledeće nedelje otvori dva nova poglavlja u pregovorima o članstvu sa EU, sazanaje danas Tanjug iz diplomatskih izvora EU.\nAmbasadori su bez debate, jednoglasno podrali odluku koju su predstavnici EU u radnom telu Saveta zaduenom za proirenje (COELA) doneli juče o otvaranju poglavlja 17 i 18 u pristupnim pregovorima Srbije. Poglavlje 17 se bavi usklađaivanjem zakonodavstva Srbije sa EU u oblasti ekonomske i monetarne politike, a poglavnje 18 usklađivanjem u oblasti statistike.\nOva poglavlja biće otvorena u ponedeljak, 10. decembra, u Briselu na Medjuvladnijoj konferenciji EU i Srbije.\nMože li Srbija da se spremi za EU do 2023. godine?\ntakovo Srbija je svojim radom zasluzila otvaranje poglavlja a na kraju i punopravno clanstvo u EU.\nDada Znacajna su ovo poglavlja za Srbiju.\nEra Znacajan dan za Srbiju.\nvukoje Srbi na kosovu nisu sami,imaju podrsku srbije i velikog broja zemalja\nmarko lazic Srbija se bori za pravdu,nece dozvoliti da srbi na kosovu ostanu nezasticeni\nmilisav Srbija se bori da njeni gradjani zive bolje\nmara zrno po zrno pogaca, svaka casta za vladu Srbije.\nSonja Ovo je za svaku pohvalu vlastima koje vode nasu zemlju\nMaka Pozitivno sam iznenadjena nasim uspesima\nDarko Ovo je potvrda naseg napretka\nViši sud u Zaječaru pravosnažno je osudio na godinu dana zatvora nekadašnjeg predsednika Skupštine opštine Zaječar Sašu Mirkovića zbog zloupotrebe službenog položaja kojom je gradski budžet oštećen za oko 14 miliona dinara 2013. godine, rekla je Tanjugu portaprolka zaječarskog Višeg suda Svetlana Miljković.\nOdalović: Prištinski političari se takmiče ko će biti agresivniji prema Srbiji\nIzjave albanskih političara o pripajanju juga Srbije samoproglašenom Kosovu predstavljaju agresivna politika i u Prištini i među Albancima, kaže generalni sekretar u Ministarstvu spoljnih poslova Srbije Veljko Odalović.\nU Skupštini Srbije u toku je utvrđivanje dnevnog redam nakon čega bi poslanici trebalo da započnu raspravu o izmenama i dopunama Zakona o glavnom gradu.\nSKANDALOZNA IZJAVA AMERIČKOG PROFESORA Ubistvo Olivera Ivanovića je možda baš ono što je Kosovu bilo potrebno\nProfesor na vašingtonskom Džons Hopkins Univerzitetu, Edvard P. Džozef, analizirao je ubistvo Olivera Ivanovića u autorskom tekstu za Forin polisi pod naslovom "Ubistvo bi moglo da bude baš ono što je Kosovu bilo potrebno".


Najčešće zamke u procesu pokretanja preduzetničke karijere – II deo - Moja Firma\nPOČETNA Magazin Saveti Najčešće zamke u procesu pokretanja preduzetničke karijere – II deo\nNajčešće zamke u procesu pokretanja preduzetničke karijere – II deo\nSaveti 26. decembra 2016.\nTokom svog desetogodišnjeg iskustva u biznisu, mladi preduzetnik Evan Karmajkl prepoznao je najčešće propuste koje ljudi čine na početku svoje karijere. Osim pogrešnih razloga za započinjanje biznisa ili kovanja savršenog plana koji se nikada ne ostvari, postoji još nekoliko zamki koje bi bilo dobro izbeći u tom procesu.\n„Ma, mogu ja to sam…“\nNaprotiv – u većini slučajeva nećete uspeti sve da postignete sami. Zamislite situaciju u kojoj u isto vreme morate da vodite računa o:\nProcesu proizvodnje (u slučaju bavljenja proizvodnom delatnošću)\nSvakodnevnom izlaženju u susret klijentima i prilagođavanju proizvoda njihovim potrebama\nNačinima plasiranja proizvoda ili usluge na tržište\nPraćenju i usvajanju novih trendova u oblasti kojom se bavite…\nA tu je i druga, nimalo ugodna strana procesa pokretanja preduzeća, u vidu zakonsko-pravno-formalnih zavrzlama koje tek umeju da zadaju glavobolju.\nDakle, ukoliko pokrećete sopstveni biznis, potrebna vam je pomoć drugih. Honorarni ili stalni saradnici kojima ćete poveriti makar mali deo obaveza, ali i ostali preduzetnici sa kojima se povezujete – pomoći će vam da ostvarite ono što ste naumili.\nU tom smislu je važno povezati se sa ljudima koji dele slične stavove vezane za proces razvijanja biznisa. To će vam eventualno omogućiti i da sagledate nove načine ostvrarivanja svojih planova, što je od velikog značaja na duže staze.\nPažljivo birajte poslovne partnere\nKada tek zakoračite preduzetničkim stazama, poželećete da se povežete sa što većim brojem ljudi čije ideje, sposobnosti i veštine su slični vašim. Međutim, lako se može desiti da pritom sklopite partnerstva koja nemaju potencijal za opstanak na duže staze.\nPojašnjavajući ovu problematiku, Evan Karmajkl na slikovit način poredi poslovno partnerstvo sa brakom. Kada stajete na ludi kamen, sigurno ćete se bar jednom zapitati – da li zaista želim da provedem ceo život sa ovom osobom?\nSlična paralela može se povući i sa „poslovnim brakom“, s tim da su sve prilike da ćete svoje saradnike viđati češće nego bračnog partnera. Kao što se kvalitet većine brakova pokaže kada zapadnu u krizu, tako će i poslovno partnerstvo biti testirano tek kada se susretnete sa ozbiljnijim izazovima i razmimoilaženjem u stavovima ili vizijama koje sa svojim saradnicima imate po pitanju dugoročne poslovne saradnje.\nNajvažnije od svega jeste da sa poslovnim partnerima delite slične vrednosti – a to ćete najbolje proceniti ukoliko sa njima najpre započnete rad na manjim projektima. Pre potpisivanja ugovora o dugoročnoj saradnji, proverite da li se, i kako sa njima slažete. Ovo je mnogo važnije od nivoa znanja ili poslovnih veština koje međusobno delite.\nKome je još potreban proizvod?\nIako zvuči kontradiktorno, započeti biznis tako što ćete najpre osmisliti proizvod, a zatim uložiti svu snagu, vreme i novac da ga plasirate klijentima, može biti mač sa dve oštrice. Često se dešava da se uloženi resursi na kraju ne isplate, a sve zbog manjka iskustva koje je nesumnjivo potrebno za uspešan rezultat u poslu.\nTo se dešava prvenstveno zato što u većini takvih slučajeva novopečeni preduzetnici jednostavno ne odaberu odgovarajući proizvod ili uslužnu delatnost. Ako pri tome nemaju dovoljno velik početni kapital, eto dodatnog stresa u vidu dugova ili nagomilanih kredita.\nMnogo bolja opcija – pogotovo ukoliko neko ulazi u biznis bez gotovo ikakvog iskustva i novčanih sredstava – jeste najpre raditi za druge. Onima koji žele da se otisnu u preduzetništvo, Karmajkl savetuje da najpre istraže mogućnosti rada u firmama ili sa timovima ljudi koji već imaju određenu „kilometražu“ u sektoru proizvodnje koji ih zanima.\nNa taj način, prva stvar koju sebi omogućavate jeste kontinuirani finansijski priliv. Drugo, rad u branši u kojoj i sami želite da pokrenete preduzeće pružiće vam početno iskustvo, a prateći način funkcionisanja tima sa kojim radite, naučićete šta je to što je klijentima zaista potrebno, i kako da im izađete u susret.\nTo, naravno, ne znači odustajanje od cilja da jednog dana postanete sam svoj gazda. Međutim, ukoliko svoj biznis počnete da razvijate paralelno sa radom u željenoj branši, i nakon što već usvojite određena znanja i iskustva – mnogo ćete lakše u tom procesu prevazići potencijalne teškoće.\nBoravak u zoni komfora\nEvan Karmajkl priznaje da se na samom početku preduzetničke karijere i sam suočavao sa poteškoćama. Njegova zarada u to vreme jedva mu je omogućavala da se prehrani, i teško je mogao sebi da priušti nešto više. Uprkos pokušajima da se iz takve pozicije što pre izvuče, njegov trud se uglavnom završavao neuspesima.\nNa kraju je uočio da je funkcionisao, takoreći, pod staklenim zvonom – tačnije u samonametnutoj zoni komfora koja mu je onemogućavala makar minimalan napredak. Stvari su se promenile nakon što je počeo da istražuje na koje su sve načine drugi ljudi ostvarili uspeh. Širenje vidika i učenje iz tuđih primera pomoglo mu je da prevaziđe sopstvene granice i oslobodi se predrasuda koje je imao u vezi sopstvenih sposobnosti.\nU tom smislu, učenje iz tuđih primera, a zatim i ulaganje u sebe kroz usvajanje novih informacija i savladavanja potrebnih veština, jedan je od načina da se iz te zone komfora izađe. I ovaj recept je poželjno uvek iznova primenjivati – kada dostignete određene granice, napravite još nekoliko koraka da biste ih dodatno pomerili i pritom proširili svoje mogućnosti.\nPoslednja izmena dana\t11. decembra 2016. u 02:05\nKako preduprediti rizike pri lansiranju novog proizvoda na tržište\nSaveti 7. decembra 2017.\nDa li moj proizvod ili usluga zaista ispunjavaju funkciju koja im je namenjena? Da li iza tog proizvoda (odnosno usluge) stoji dobro uigran tim koji bi pružio adekvatnu podršku korisnicima? Ukoliko ste već imali iskustva sa lansiranjem novog proizvoda na…\nMože li se klijentima udovoljiti?\nDobre prakse 14. februara 2017.\n„Kako udovoljiti klijentima i šta to korisnici zapravo žele?“ – pitanje je sa kojim će se susresti svaka kompanija ili proizvođač kome je cilj da, osim pružanja usluge, izgradi bazu vernih klijenata. Na tržištu na kome konstantno „niču“ nova preduzeća…


Обиљежен Међународни дан сјећања на жртве Холокауста - Јадовно 1941. - КУЛТУРА СЈЕЋАЊА\nObjavljeno: 26 januara, 2016\nNa Jevrejskom groblju u Novom Sadu danas je obilježen 27. januar – Međunarodni dan sjećanja na žrtve Holokausta.\nGradonačelnik Novog Sada Miloš Vučević poručio je tom prilikom da su Srbi, kao i Jevreji, stradalni narod i da je sjećanje na teške dane i velike zločine počinjene u prošlosti opomena da se oni više nikada ne smiju ponoviti.\n„Srbija kroz Ustav i zakone sankcioniše bilo kakvo razlikovanje na osnovu nacije i vere. Srpski narod nikada nije bio antisemistski. Nama su Jevreji uvek bili prijatelji“, poručio je Vučević, prenose beogradski mediji.\nPredsjednik Jevrejske opštine Novi Sad Goran Levi rekao je da je Holokaust bio jedna od najvećih tragedija u svijetu kada je organizovano ubijeno šest miliona Jevreja u najzloglasnijim logorima u centru, tada civilizovane, Evrope.\nRezolucijom Generalne skupštine Ujedinjenih nacija, usvojenom 1. novembra 2005. godine, 27. januar proglašen je za Međunarodni dan sjećanja na žrtve Holokausta.\nTog dana 1945. godine jedinice Crvene Armije oslobodile su najveći logor smrti u Drugom svjetskom ratu, Aušvic-Birkena u u Poljskoj.\nSjećanje na holokaust podsticaj da se stradanje ne ponovi\nIZLOŽBA POVODOM MEĐUNARODNOG DANA SJEĆANjA NA ŽRTVE HOLOKAUSTA


Android revija » 2008 2008 – Android revija\nPred nama je jedan lep period novogodišnjih i zimskih praznika. Beograd je grad koji će odisati prazničnim duhom na svojim ulicama i trgovima. Tako će i ove godine Trg Nikole…\nMobilna telefonija Telekoma Srbije i Music Star Production predstavili su danas svoju saradnju u okviru novog albuma Gorana Bregovića „Alkohol”. Svi ljubitelji Bregovićeve muzike, počev od 1. decembra, u periodu…\nGoran Vasić, dosadašnji direktor Tehnološkog razvoja, postavljen je za novog izvršnog direktora korporativnih poslova Telenora d.o.o. Vasić će novu poziciju preuzeti 1. januara 2009. godine i naslediti Kristofera Lasku, koji…\nPosle više puta odlagane premijere Nokijinog modela N79, konačno možemo da kažemo – vredelo je čekati. Ovaj prelepo dizajnirani monoblok aparat nudi sve što se od jednog modernog telefona može…\nNije Nokia badava nazvala svoju novu liniju telefona za dame imenom najsjajnijih zvezda u galaksiji Od četiri atraktivna modela iz Supernova serije, koji su trenutni nit na tržištu mobilnih aparata…\nStižu nam praznici, a sa njima i želja da nam prijatelji budu bliži. Upravo zbog toga, od 8. decembra u prazničnoj ponudi mt:s-a je i nova prepaid akcija. Svi korisnici…


Kol centar Telenora za Srbiju i Mađarsku - Radio-televizija Vojvodine\n| 15:10 | Izvor: Tanjug\nKol centar Telenora za Srbiju i Mađarsku\nSUBOTICA - Kontakt centar telekomunikacione kompanije Telenor, koji će istovremeno pružati podršku korisnicima iz Srbije i Mađarske, otvoren je danas u Subotici, a zapošljavaće 30 ljudi.\nZaposleni govore i srpski i mađarski jezik, a obučeni su da odgovaraju na potrebe korisnika iz poslovnog sistema obe zemlje, čime je počelo sprovođenje Telenorove dugoročne strategije razvoja Korisničkog servisa za centralnu i istočnu Evropu.\nGeneralni direktor Telenora u Srbiji Uve Fredhajm rekao je agenciji Beta da je uspostavljanje regionalnog Korisničkog servisa logičan korak ka obezbeđivanju usluga evropskog kvaliteta, i da je taj "pilot projekat" samo prvi korak ka mnogo većem ulaganju.\n"Subotica je izabrana jer se nalazi na samoj granici sa Mađarskom, poseduje dostupnu radnu snagu koja govori oba jezika i obrazovana je za IT sektor, a troškovi rada servisa su minimalni", rekao je Fredhajm na otvaranju centra.\nOn je dodao da su nova ulaganja Telenora u Srbiji znak da ta kompanija želi da ostane na tom tržištu, te da su dugoročni planovi takvi da će otvaranje regionalnog Korisničkog servisa biti samo početak većih ulaganja koja bi "trebala da rezultiraju objedinjavanjem cele Evrope sa najkvalitetnijom uslugom za korisnike".\nDržavni sekretar za telekomunikacije Srbije Stefan Lazarević kazao je da su telekomunikacije osnovni pokretači privrede i ekonomije jedne zemlje, a da je njihov udeo u bruto domaćem proizvodu (BDP) Srbije 5,5 odsto.\n"Od velikog je značaja prisustvo Telenor na našem tržištu, jer je to ujedno i poziv drugim inostranim kompanijama da ulažu u Srbiju.\nNaše ministarstvo će učiniti sve što je potrebno da sektor telekomunikacija bude što više proširen, jer to direktno utiče na povećanje BDP-a", dodao je Lazarević.\nOtvaranju Telenorovog centra prisustvovao je i gradonačelnik Subotice Modest Dulić, koji je kazao da je dvojezičnost i geografski položaj tog grada komparativna prednost i šansa za velike investicije.\nOn je dodao da je Subotica opremljena i savremenom optičkom mrežom, koja može da podrži investicije takve vrste.


Opozicija održala sastanke o izbornim uslovima sa evropskim parlamentarcima - European Western Balkans\nAutor EWB 11. 06. 2020.\nBEOGRAD / BRISEL – Predstavnici opozicije održali su video sastanke sa izvestiocem Evropskog parlamenta za Srbiju Vladimirom Bilčikom i predsedavajućom Delegacije EP za Srbiju Tanjom Fajon, tokom kojih su izneli svoje stavove o izbornim uslovima i razlozima za bojkot, odnosno izlazak na izbore 21. juna.\nKako je preneo FoNet, predstavnici Saveza za Srbiju razgovarali su u utorak sa izvestiocem Evropskog parlamenta za Srbiju Vladimirom Bilčikom i izneli razloge zbog kojih misle da su izbori 21. juna neregularni, izjavio je zamenik predsednika Stranke slobode i pravde Borko Stefanović.\nOn je rekao da su video sastanku prisustvovali i predsednik Demokratske stranke Zoran Lutovac, predsednik Narodne stranke Vuk Jeremić i potpredsednica Dveri Tamara Milenković Kerković.\n“Izneli smo mišljenja o aktuelnoj situaciji i zbog čega su za nas izbori 21. juna lažni i da nema uslova, ni zdravstvnih, pravnih i političkih”, rekao je Stefanović.\nSa Tanjom Fajon i Vladimirom Bilčikom razgovarao je i dan ranije međunarodni sekretar Pokreta slobodnih građana Natan Albahari, koji je rekao da taj pokret izlazi na izbore ne zato što su se uslovi popravili, već uprkos dodatno pogoršanim uslovima.\nAlbahari je dodao da je Srbija tokom vanrednog stanja zbog pandemije imala uvid u način na koji bi Vučićev režim vodio državu ako bi imao apsolutnu vlast, dok su paralelno formirane brojne političke opcije koje predstavljaju takozvanu „Vučićevu opoziciju“, sa veoma zabrinjavajućim političkim programima.\nPrema saopštenju PSG-a, stanje u medijima i medijske slobode bile su takođe predmet sastanka. Ovom prilikom PSG je istakao da osim minimalnog broja poziva na televizije sa nacionalnim frekvencijama u samom finišu kampanje, „otvaranje RTS-a i jednaki tretman za sve aktere“, se nije dogodio, ali da je rizik prepuštanja apsolutne vlasti režimu preveliki jer može da izazove drastične posledice po Srbiju.\nKako EWB saznaje, sastanke sa evropskim parlamentarcima održali su i gradonačelnik Šapca i lider Zajedno za Srbiju Nebojša Zelenović, kao i predsednik Socijaldemokratske stranke Boris Tadić. Sastanak je održan i sa predstavnicima Ujedinjene demokratske Srbije.\nKrajem maja, Fajon i Bilčik održali su sastanke sa predsednicom Vlade Anom Brnabić, ministrom unutrašnjih poslova Nebojšom Stefanovićem i predsednicom Narodne skupštine Majom Gojković.\nBoris TadićBorko StefanovićEvropski parlamentNatan AlbahariNebojša ZelenovićPokret slobodnih građanaSavez za SrbijuTanja FajonVladimir Bilčik


VLADA RS: Utvrđeni predlozi zakona o Registru prostornih jedinica i Adresnom registru, o izmenama i dopunama zakona o srednjem obrazovanju i vaspitanju i o dualnom obrazovanju\nVlada Republike Srbije utvrdila je Predlog zakona o Registru prostornih jedinica i Adresnom registru, kojim će se adekvatno slediti razvoj savremenih informacionih tehnologija.\nOvim zakonskim rešenjem omogućava se da se podaci Registra prostornih jedinica i Adresnog registra koriste u skladu sa propisima kojima se uređuje elektronska uprava, odnosno u okviru softverskog rešenja koje omogućava korišćenje elektronskih servisa dostupnih na Servisnoj magistrali organa preko Jedinstvene informaciono-komunikacione mreže elektronske uprave.\nUsaglašene su odredbe o rodnoj ravnopravnosti, precizirano je da se učenje kroz rad ne može obavljati kao rad noću, a poseban akcenat stavljen je na oblast bezbednosti i zdravlja na radu i utvrđeno koji su to poslovi koji bi ugrožavali zdravlje i bezbednost učenika.\nNaknada za zagađivanje životne sredine, u propisanim graničnim vrednostima, zasnovana na principu "zagađivač plaća", obezbeđuje ostvarivanje ekonomskih ciljeva pravnih lica, preduzetnika i fizičkih lica, ali se time pokriva samo mali segment zaštite životne sredine.\nVlada je donela Odluku kojom se Kuća porodice Petronijević u Beogradu proglašava spomenikom kulture. U ovoj zgradi smeštena je Spomen zbirka i Istraživački centar "Kuća Petronijevića", koji se u saradnji sa naučnim ustanovama u Srbiji i regionu bavi izučavanjem početaka modernizacije u našoj zemlji, održavaju javna predavanja i seminari i publikuje relevantna literatura.\nNacionalno sportsko priznanje, Vlada je dodelila stonoteniserki Nadi Matić (rođenoj Matanović) za osvojenu srebrnu medalju na Evropskom prvenstvu u paraolimpijskoj sportskoj disciplini - stoni tenis, koje je održano od 27. aprila do 2. maja 2007. godine u Kranjskoj Gori, u Sloveniji.\nNa sednici je usvojen Izveštaj o sprovedenim pregovorima sa izabranim stateškim partnerom u cilju realizacije Projekta izgradnje infrastrukturnog koridora autoputa E-761, deonica Pojate-Preljina ("Moravski koridor") i usvojen tekst komercijalnog ugovora.\nKomercijalni ugovor biće potpisan sa konzorcijumom "Behtel-Enka", kojeg je Vlada, na osnovu sprovedenog javnog poziva, izabrala za strateškog partnera za realizaciju ovog projekta.\nAuto-put Pojate-Preljina gradiće se u dužini od 112,3 kilometra i povezaće Koridor 10 i auto-put "Miloš Veliki" i sva veća mesta u delu centralne Srbije, u kojem živi približno 500.000 stanovnika, uključujući Čačak, Kraljevo, Vrnjačku Banju, Trstenik, Kruševac i Ćićevac.\nIzvor: Vebsajt Vlade, 04.12.2019.


Dodik: Ne miješam se u izvještavanje i rad RTRS-a | Banjaluka.net\nDodik: Ne miješam se u izvještavanje i rad RTRS-a\nDodik je rekao da je RTRS nezavisan javni servis koji ima svoj pristup različitim pitanjima i ličnostima, te da on poštuje slobodu medijskog izvještavanja.\nKomentarišući poziv ministra bezbjednosti BiH Dragana Mektića da zaustavi propagandu preko RTRS-a, Dodik je rekao da je pogrešan utisak da on upravlja bilo kakvim operacijama ove medijske kuće.\nNapominjući da je Mektića kontaktirao, ali da Mektić ne želi da sa njim razgovara, predsjednik Srpske je poručio da je krajnje vrijeme da svi sjednu i organizuju stabilno medijsko i javno iznošenje stavova i informacija.\nOn je dodao da i poziv ministra bezbjednosti BiH da građani izađu na protest oslikava situaciju u društvu, te dodao da je ponosan što su okupljanja protekla mirno.\nDodik je rekao da je cilj mitinga vladajuće koalicije bio da ne dozvole da iz Banjaluke ode slika kakvu je željela opozicija, ali i da ne dozvole demoralizaciju svog članstva.\n“Pokazali smo da imamo jaču sposobnost i organizaciju”, poručio je Dodik, koji je i predsjednik SNSD-a.\nOn je rekao da je neposredno prije održavanja protesta i mitinga pozvao predstavnike opozicije sa kojima se saglasio da okupljanja građana proteknu mirno.\nDodik je rekao da je tada pozvao lidera SDS-a Mladena Bosića da dođe na miting vladajuće koalicije i da govori na mitingu, ali i da njemu bude omogućeno da se obrati okupljenim građanima na protestu opozicije.\n“Da su to učinili dali bi nesumnjiv, snažan doprinos demokratizaciji Republike Srpske. Gospodin Bosić nije bio za to zainteresovan, najblaže rečeno, ali dijalog i u tim kompleksnim situacijama nije nedostajao”, rekao je Dodik.\nOn smatra da protest i miting nisu bili potrebni, ali da su ta okupljanja pokazala da Republika Srpska ima sposobnost da obezbijedi ovakve skupove putem svojih organa, poput policije, koja je bila profesionalna prema učesnicima oba skupa, koji su se bezbjedno vratili kućama.


Kurdi u Iraku se, uprkos pritiscima, spremaju za referendum\nLondon - Kurdski glasači u severnim delovima Iraka pripremaju se za glasanje na referendumu za nezavisnost, koji je zakazan za ponedeljak, piše Bi-bi-si. Region Kurdistana, u kome živi šest miliona Kurda, već ima svoju Vladu, međutim sada, nakon dugogodišnje istorije „brutalne represije”, želi da postane nezavisna država. Zvaničnici Iraka, okolne države i zapadne sile žele da se referendum otkaže ili odloži. Najoštriji u osudi namere iračkih Kurda dolaze iz Turske, a tamošnji parlament održaće hitnu sednicu u okviru pojačavanja pritiska na iračke Kurde da odustanu od referenduma o nezavisnosti iračkog Kurdistana. (Tanjug)\n16.09.2017 u 21:20\nIrački premijer: Kurdi se igraju vatrom\nBAGDAD - Irački premijer Hajder al Abadi izjavio je da kurdski planovi za održavanje referenduma o nezavisnosti izgledaju kao „igranje vatrom”, objavili su lokalni mediji, prenosi Rojters. Agencija navodi da je Abadijev komentar usledio nakon što je parlament autonomnog kurdskog regiona na severu Iraka juče odobrio plan Regionalne vlade za održavanje referenduma 25. septembra. „Ovo glasanje moglo bi da ugrozi sve ono što su Kurdi postigli pod samoupravnom vlašću”, prenela je Abadijeve reči iračka agencija „Medija njuz”. Premijer Iraka ranije danas je za AP izjavio da se priprema da vojno interveniše ukoliko referendum Kurda o nezavisnosti rezultira sukobima. U ekskluzivnom intervjuu američkoj novinskog agenciji, Abadi je ocenio referendum kao „opasnu eskalaciju” koja će\n14.09.2017 u 22:39\nU bombaškim napadima u Iraku poginule 74 osobe\nBagdad - Broj poginulih usled napada bombaša samoubica u gradu Nasirija na jugu Iraka porastao je na 74 osobe, više od 80 je ranjeno, a među poginulima je sedam Iranaca, javlja AFP. Kako je ranije preneo Rojters, direktor Zdravstvene direkcije Nasirije Jasim al Kalidi, izjavio je da je u gradsku bolnicu dovezeno 50 tela, a da bi broj žrtava mogao da bude i veći zbog kritičnog stanja u kom su neki od ranjenih. Agencije su prethodno prenele da su bombaši samoubice danas izveli napade na restoran i kontrolni punkt policije na putu u blizini grada Nasirija na jugu Iraka. Prema navodima policijskih izvora, jedan od napadača je detonirao prsluk sa eksplozivima u restoranu, jugozapadno od Nasirije, dok su tri-četiri druga napadača počeli da pucaju na ljude unutra. Izvori u gradskim\n14.09.2017 u 20:00\nKurdski lideri će proučiti plan o odlaganju referenduma\nAnkara - Kurdski lideri proučiće plan delegacije zapadnih zemalja koji predviđa odlaganje referenduma za nezavisnost u toj autonomnoj oblasti, navodi se u saopšenju kurdskog predsedništva. Delegacija SAD-a, UN-a i UK-a sastala se danas sa predsednikom autonomne oblasti Masudom Barzanijem sa predlogom da odloži glasanje koje je zakazano za 25. septembar, prenosi Rojters. Delegacija je, kako se navodi, zabrinuta da bi trenutak održavanja referenduma mogao da poremeti akciju koalicije koja je pokrenuta protiv Islamske države. Međutim, prema pisanjima lokalnih medija, nekoliko sati nakon tog sastanka, Barzani je na skupu održanom u znak podrške referendumu u Zahou rekao okupljenima da će se 25. održati referendum kao što je bilo planirano. Kako je prethodno izvestio AP, Turska je


RTCG - Radio Televizija Crne Gore - Nacionalni javni servis :: Politika :: "Izdaja ne može imati podršku DF-a i PzP-a"\n24. 05. 2022. 16:55 >> 17:08 1\nPredsjednik Pokreta za promjene Nebojša Medojević tvrdi da je SNP izdao narodnu volju građana, i "postao dio DPS mafije".\n"Odmah posle izbora u Beranama, dao sam punu podršku OO PzP u Beranama da se nova vlast u Beranama izabere od političkih struktura na koje nema uticaj DPS mafija. SNP je svojom odlukom da izdaju izbornu volju građana od 30.08.2020. postao organski dio DPS mafije", tvrdi Medojević.\nOn je kazao da "izdaja i politička korupcija ne može imati podršku DF-a i PzP-a".\n"Sada je postao sastavni dio Vlade Mila, Dritana, Ranka, Raška, Kentera i ostalih poslušnika globalne duboke države i ne može očekivati razumijevanje istinskih demokratskih i slobodarskih struktura iz DF. Ili mi ili on. Stara je politička pozicija DF. SNP kome je DF poklonio mandate koje nijesu imali, je glasove najtvrđih opozicionih glasača odnio i prodao Milu i DPS mafiji. Izdaja i politička korupcija ne može imati podršku PzP i DF", tvrdi Medojević.\nSNP se, smatra on "prodao i za pare DPS mafije izdao svoje osnivače, svoj politički program i principe".\nPrema njegovim riječima, SNP je ušao u koaliciju sa mafijom.\n"Oteto ptokleto. SNP je nastao kao pokret otpora mafiji, a sada je ušao u koaliciju sa mafijom!!! Podrška Berancima jer su DPS i SNP danas jedna ista politička platforma, i politicko krilo mafije. Izdaja ne smije da postane poželjna i prihvatljiva opcija. Ne može se biti i sa DF i sa DPS", zaključio je Medojević.\nNebojša Medojević Berane SNP\n"Vlada mogla da smanji PDV na gorivo"


December 4, 2020 April 23, 2021 adminR\nLogistička kompanija Gebrüder Weiss osnovala je zajedničko ulaganje sa kineskim Global Freight Sistem (GFS) sa sedištem u Kini, specijalizovanom za transport paketa i robe za e-trgovinu između Evrope i Kine.\nZajedničko preduzeće, nazvano Gebrüder Weiss Express China, omogućiće Gebrüder Weiss-u da pojača svoje aktivnosti na Novom putu svile.\n„Usluge Gebrüder Weiss-a na i duž Puta svile uključuju vazdušni i pomorski teretni, železnički i multimodalni transport, kao i posebna logistička rešenja, uključujući skladišnu logistiku, lokalnu distribuciju – a sada uključuju i paketni transport“, navode iz kompanije.\nGebrüder Weiss, koji je vlasnik 65% udela u novom zajedničkom preduzeću sa sedištem u Šangaju, već ima filijale i predstavništva u 19 čvorišta u regionu Kine. Takođe ima kancelarije u Kazahstanu, Uzbekistanu, Rusiji, Gruziji i Jermeniji.\nLothar Thoma, član upravnog odbora kompanije Gebrüder Weiss, objasnio je: „Rastući trend ka e-trgovini znači da obim pošiljaka paketa između Azije i Evrope takođe neprekidno raste. Sada udružujemo svoju stručnost u Evropi i Aziji sa ciljem obraćanja i azijskim i evropskim kompanijama za e-trgovinu.“\nIveco će lansirati novi sistem „asistent vozača“ pomoću Amazonovog Alexa


Smanjen broj krivičnih djela za 8,11 odsto | Palelive.com\nPočetna Novosti Aktuelnosti Smanjen broj krivičnih djela za 8,11 odsto\nNa području u nadležnosti Policijske uprave Istočno Sarajevo u januaru su registrovana 34 krivična djela, što je za 8,11 odsto manje u odnosu na isti mjesec prošle godine, rekao je zamjenik načelnika ove uprave Predrag Ćajić.\nĆajić je na konferenciji za novinare rekao da koeficijent ukupne rasvijetljenosti iznosi 89,19 odsto, te da je nadležnom tužilaštvu podneseno 30 izvještaja protiv 37 lica, od čega 11 povratnika i dva maloljetnika.\nOn je dodao da je iz oblasti opšteg kriminaliteta evidentirano 26 krivičnih djela, što je za 10,34 odsto manje u odnosu na isti period prošle godine, kada je zabilježeno 29 krivičnih djela.\n„Od ovih 26 krivičnih djela iz oblasti opšteg kriminaliteta, 17 je po nepoznatom počiniocu. Policijski službenici su operativnim radom uspjeli da rasvijetle 16 krivičnih djela, tako da koeficinet rasvijetljenosti ove vrste djela iznosi 80 odsto, što je znatno poboljšanje u odnosu na uporedni mjesec prošle godine kada je bilo 47,06 odsto“, naveo je Ćajić.\nOn je naveo da su evidentirana dva krivična djela zloupotrebe droge gdje je nadležnom Sudu podneseno pet zahtjeva za pokretanje prekršajnog postupka, a policijski službenici u januaru su pronašli i zaplijenili oko pet i po kilograma droge.\nPrema njegovim riječima, u oblasti privrednog kriminaliteta zabilježeno je blago povećanje broja krivičnih djela, te je evidentirano pet krivičnih djela, dok je prošle godine bilo četiri.\n„Iz oblasti bezbjednosti saobraćaja u toku januara bilježi se povećanje saobraćajnih nezgoda za 10,81 odsto, kada su se dogodile 82 nesreće. Nažalost, jedna saobraćajna nezgoda je imala za posljedicu jedno smrtno stradalo lice, a u proteklom mjesecu prošle godine nije bilo“, ističe Ćajić.\nOn naglašava da su na području Policijske uprave Istočno Sarajevo bile pojačane mjere za vrijeme božićnih i novogodišnjih praznika, kao i pojačane mjere na području Olimpijskog centra „Jahorina“ za vrijeme trajanja zimske turističke sezone.\nNačelnik Sektora policije u Policijskoj upravi Istočno Sarajevo Branimir Šehovac ocijenio je da je bezbjednosna situacija na zadovoljavajućem nivou.\nOn dodaje da je ukupno kontrolisano 4.787 vozila i vozača, registrovano je 2.030 prekršaja u saobraćaju, te sankcionisano 1.921 lice.\nŠehovac je istakao da se u narednom periodu očekuje Festival „Egzit 84“ gdje će policijski službenici preduzeti sve neophodne mjere kako bi protekao bezbjedno.\nNačelnik Sektora kriminalističke policije Policijske uprave Istočno Sarajevo Nebojša Popović kaže da u januaru nisu zabilježena krivična djela sa težim posljedicama koja bi po načinu izvršenja i drugim karakteristikama mogla dovesti do uznemirenja građana.\n„Januar karakteriše visok stepen rasvijetljenosti krivičnih djela po nepoznatom počiniocu, što je dokaz konstantnog rada. Ukupno su registrovana 34 krivična djela, a najveći broj je iz oblasti opšteg kriminaliteta 26 ili 76,47 odsto. Pet krivičnih djela imamo iz oblasti privrednog kriminaliteta, dva u vezi sa zloupotrebom droge i jedno iz oblasti bezbjednosti saobraćaja“, ističe Popović.\nOn je naglasio, kada je riječ o oblasti opšteg kriminaliteta, registrovan najveći broj krivičnih djela krađe i teške krađe sa visokim koeficijentom rasvijetljenosti po nepoznatom počiniocu.\nPopović navodi da je iz privrednog kriminaliteta registrovanoje pet krivičnih djela za koja su nadležnom tužilaštvu podnesena dva izvještaja protiv dva lica.\nMaterijalna šteta pričinjena izvršenjem ovih krivičnih djela iznosi 8.515 KM, dok je utvrđeni iznos protivpravne imovinske koristi 7.810 KM.\nPopović kaže da su Policijski službenici PU Istočno Sarajevo u januaru su obradili devet predmeta iz oblasti zloupotrebe droge.\nPrethodni članakObilježena krna slava „Belih vukova“\nNaredni članakSlužen parastos na Vojničkom groblju Vraca


Poništen tender od 19 miliona evra za adaptaciju zgrade Hitne pomoći u kovid bolnicu - Kosovo Online\nPoništen tender od 19 miliona evra za adaptaciju zgrade Hitne pomoći u kovid bolnicu\n2. April 2021. • 10:42\nKosovsko Ministarstvo zdravlja otkazalo je, na zahtev Odeljenja za budžet i finansije, tender vredan 19 miliona evra, koji je krajem prošle godine raspisan za adaptaciju zgrade Hitne pomoći i pretvaranje u kovid bolnicu, prenosi Reporteri.\n"Uzimajući u obzir da u odobrenom budžetu za 2021. godinu nema planiranih sredstava za ovaj projekat, tražimo otkazivanje aktivnosti nabavke zbog nedostatka budžeta", kaže se u zahtevu Odeljenja za budžet.\nTender za ovaj projekat pokrenut je za vreme bivšeg kosovskog ministra Armenda Zemaja u decembru prošle godine. Zemaj je tada izjavio da će bolnica imati 500 kreveta za lečenje pacijenata obolelih od koronavirusa.\nU novembru je Ministarstvo zdravlja dodelilo kompaniji "Alb-Arhitekt" ugovor vredan 380.000 evra za projektovanje i nadzor radova za kovid bolnicu, pri Univerzitetskom kliničkom centru u Prištini.\nHitna pomoć Korona Virus Ministarstvo zdravlja tenderi Kliničko univerzitetski centar Kosova\nDva tendera za nabavku sezonskih vakcina protiv gripa nisu uspela zbog visoke cene\nIako je cena vakcina za sezonski grip u privatnim apotekama na Kosovu veća u odnosu na prethodne godine, manja je od ponuđene na dva tendera Ministarstva zdravlja, to je razlog zbog kojeg dva tendera nisu uspela, piše Koha.\nZemaj: Uskoro nova kovid bolnica